ai4bharat/Pralekha huggingface dataset:
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲਾ
ਫੂਡ ਪ੍ਰੋਸੈਸਿੰਗ ਸੈਕਟਰ ਵਿੱਚ ਨਿਵੇਸ਼
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲਾ  ਫੂਡ ਪ੍ਰੋਸੈਸਿੰਗ ਸੈਕਟਰ ਦੇ ਸਮੁੱਚੇ ਵਾਧੇ ਅਤੇ ਵਿਕਾਸ ਲਈ ਇੱਕ ਕੇਂਦਰੀ ਸੈਕਟਰ ਸਕੀਮ-ਪ੍ਰਧਾਨ ਮੰਤਰੀ ਕਿਸਾਨ ਸੰਪਦਾ ਯੋਜਨਾ  ਲਾਗੂ ਕਰ ਰਿਹਾ ਹੈ, ਜਿਸ ਵਿੱਚ ਦੇਸ਼ ਭਰ ਵਿੱਚ ਖੇਤੀ ਰੁਜ਼ਗਾਰ ਪੈਦਾ ਕਰਨ ਵਾਲੇ ਖੇਤਰ ਵਿੱਚ ਸੁਰੱਖਿਆ ਅਤੇ ਪ੍ਰੋਸੈਸਿੰਗ ਸਮਰੱਥਾ ਨੂੰ ਵਧਾਉਣਾ ਸ਼ਾਮਲ ਹੈ। ਪਿਛਲੇ ਤਿੰਨ ਸਾਲਾਂ ਵਿੱਚ ਪੀਐੱਮਕੇਐੱਸਵਾਈ ਦੀਆਂ ਭਾਗੀਦਾਰ ਸਕੀਮਾਂ ਨੂੰ ਲਾਗੂ ਕਰਕੇ ਕੁੱਲ ਨਿਵੇਸ਼ 7185.48 ਕਰੋੜ ਰੁਪਏ ਕੀਤਾ ਗਿਆ। ਫੂਡ ਪ੍ਰੋਸੈਸਿੰਗ ਉਦਯੋਗ ਰਾਜ ਮੰਤਰੀ, ਸ਼੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਇਹ ਜਾਣਕਾਰੀ ਦਿੱਤੀ।
ਫੂਡ ਪ੍ਰੋਸੈਸਿੰਗ ਉਦਯੋਗ ਮੰਤਰਾਲੇ ਫੂਡ ਪ੍ਰੋਸੈਸਿੰਗ ਸੈਕਟਰ ਵਿੱਚ ਐੱਫਡੀਆਈ ਦੇ ਅੰਕੜਿਆਂ ਨੂੰ ਇਕੱਤਰ ਨਹੀਂ ਕਰਦਾ ਅਤੇ ਨਾ ਹੀ ਰੱਖਦਾ ਹੈ। ਐੱਫਡੀਆਈ ਨੀਤੀ ਅਤੇ ਅੰਕੜਿਆਂ ਦੀ ਦੇਖਭਾਲ ਵਣਜ ਅਤੇ ਉਦਯੋਗ ਮੰਤਰਾਲੇ ਦੇ ਉਦਯੋਗ ਅਤੇ ਅੰਦਰੂਨੀ ਵਪਾਰ ਵਿਭਾਗ  ਵਲੋਂ ਕੀਤੀ ਜਾਂਦੀ ਹੈ। ਪਿਛਲੇ ਤਿੰਨ ਸਾਲਾਂ ਵਿੱਚ ਫੂਡ ਪ੍ਰੋਸੈਸਿੰਗ ਖੇਤਰ ਵਿੱਚ ਐੱਫਡੀਆਈ ਇਕੁਇਟੀ ਪ੍ਰਵਾਹ 1926.35 ਮਿਲੀਅਨ ਡਾਲਰ ਸੀ। ਜਿਵੇਂ ਕਿ ਡੀਪੀਆਈਆਈਟੀ ਵਲੋਂ ਸੂਚਿਤ ਕੀਤਾ ਗਿਆ ਹੈ, ਐੱਫਡੀਆਈ ਇਕੁਇਟੀ ਪ੍ਰਵਾਹ ਬਾਰੇ ਰਾਜ ਅਨੁਸਾਰ ਜਾਣਕਾਰੀ ਸਿਰਫ ਅਕਤੂਬਰ 2019 ਤੋਂ ਹੀ ਇਕੱਠੀ ਕੀਤੀ ਜਾ ਰਹੀ ਹੈ। ਇਸ ਅਨੁਸਾਰ, ਡੀਪੀਆਈਆਈਟੀ ਵਲੋਂ ਰਿਪੋਰਟ ਕੀਤੇ ਅਨੁਸਾਰ 2020-21 ਦੇ ਦੌਰਾਨ ਐੱਫਪੀਆਈ ਸੈਕਟਰ ਵਿੱਚ ਐੱਫਡੀਆਈ ਦੀ ਰਾਜ-ਅਨੁਸਾਰ ਵੰਡ ਹੇਠ ਲਿਖੇ ਅਨੁਸਾਰ ਹੈ :
ਅਪ੍ਰੈਲ 2020 ਤੋਂ ਮਾਰਚ 2021 ਤੱਕ ਐੱਫਪੀਆਈ ਸੈਕਟਰ ਵਿੱਚ ਰਾਜ ਅਨੁਸਾਰ ਐੱਫਡੀਆਈ ਇਕੁਇਟੀ ਪ੍ਰਵਾਹ ਬਾਰੇ ਜਾਣਕਾਰੀ

|
|
S.No.
|
|
State Name
|
|
2020-21

|
|
1
|
|
Andhra Pradesh
|
|
0.03
|
|
2
|
|
Delhi
|
|
31.10
|
|
3
|
|
Goa
|
|
0.02
|
|
4
|
|
Gujarat
|
|
12.75
|
|
5
|
|
Haryana
|
|
19.16
|
|
6
|
|
Himachal Pradesh
|
|
0.16
|
|
7
|
|
Jharkhand
|
|
0.34
|
|
8
|
|
Karnataka
|
|
24.16
|
|
9
|
|
Kerala
|
|
0.10
|
|
10
|
|
Maharashtra
|
|
188.09
|
|
11
|
|
Punjab
|
|
0.02
|
|
12
|
|
Rajasthan
|
|
80.37
|
|
13
|
|
Tamil Nadu
|
|
9.51
|
|
14
|
|
Telangana
|
|
24.75
|
|
15
|
|
Uttar Pradesh
|
|
2.51
|
|
16
|
|
West Bengal
|
|
0.34
ਸਰੋਤ: ਡੀਪੀਆਈਆਈਟੀ, ਵਣਜ ਅਤੇ ਉਦਯੋਗ ਮੰਤਰਾਲਾ
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ ਸਾਰੇ ਕੋਚਾਂ ਦੇ ਸਾਲ ਵਿੱਚ ਦੋ ਵਾਰ ਏਜ਼ – ਐਪ੍ਰੋਪ੍ਰੀਏਟ ਫਿਟਨਸ ਟੈਸਟ ਲਵੇਗੀ
ਉਦਾਹਰਣ ਦੇ ਨਾਲ, ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ  ਨੇ ਸੰਗਠਨ ਦੇ ਸਾਰੇ ਕੋਚਾਂ ਨੂੰ ਸਾਲ ਵਿੱਚ ਦੋ ਵਾਰ ਫਿਟਨਸ ਟੈਸਟ ਦੇਣ ਲਈ ਕਿਹਾ ਹੈ, ਜਿਸ ਦਾ ਰਿਕਾਰਡ ਉਨ੍ਹਾਂ ਦੀਆਂ ਨਿੱਜੀ ਫਾਈਲਾਂ ਵਿੱਚ ਬਰਕਰਾਰ ਰੱਖਿਆ ਜਾਵੇਗਾ।
ਏਜ਼ ਐਪ੍ਰੋਪ੍ਰੀਏਟ ਫਿਟਨਸ ਟੈਸਟ ਪ੍ਰੋਟੋਕੋਲ ਦੇ ਦਿਸ਼ਾ-ਨਿਰਦੇਸ਼ਾਂ ’ਤੇ ਫਿਟਨਸ ਟੈਸਟ ਤੈਅ ਕੀਤੇ ਜਾਣਗੇ ਜੋ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੁਆਰਾ 24 ਸਤੰਬਰ 2020 ਨੂੰ ਫਿੱਟ ਇੰਡੀਆ ਸੰਵਾਦ ਦੌਰਾਨ ਸ਼ੁਰੂ ਕੀਤੇ ਗਏ ਸਨ, ਅਤੇ ਇਹ ਉਮਰ ਵਿੱਚ ਢੁੱਕਵੀਂ ਤੰਦਰੁਸਤੀ ਦੇ ਟੈਸਟਾਂ ਦਾ ਇਹ ਆਪਣੇ ਆਪ ਵਿੱਚ ਟੈਸਟ ਹੈ ਜੋ ਭਾਰਤ ਵਿੱਚ ਲਾਂਚ ਕੀਤਾ ਗਿਆ ਹੈ।
ਫਿਟਨਸ ਪ੍ਰੋਟੋਕੋਲ ਦੇ ਹਿੱਸੇ ਵਜੋਂ, ਸਾਰੇ ਕੋਚਾਂ ਨੂੰ ਹੇਠ ਲਿਖੇ ਟੈਸਟਾਂ ਨੂੰ ਪਾਸ ਕਰਨਾ ਪਵੇਗਾ –
1) ਸਰੀਰਿਕ ਬਣਤਰ ਟੈਸਟ - ਬੀਐੱਮਆਈ
2) ਸੰਤੁਲਨ ਟੈਸਟ - ਫਲੇਮਿੰਗੋ ਬੈਲੇਂਸ ਐਂਡ ਵਰਿਕਸ਼ਆਸਨ 
3) ਮਾਸਪੇਸ਼ੀ ਤਾਕਤ ਟੈਸਟ - ਪੇਟ / ਕੋਰ ਤਾਕਤ  ਅਤੇ ਨੌਕਾਸਨਾ 
4) ਮਸਕੂਲਰ ਐਂਡਰੈਂਸ ਟੈਸਟ - ਲੜਕਿਆਂ/ ਮਰਦਾਂ ਲਈ ਪੁਸ਼-ਅੱਪਸ, ਕੁੜੀਆਂ/ਔਰਤਾਂ ਲਈ ਮੋਡੀਫਾਈਡ ਪੁਸ਼-ਅੱਪਸ ਅਤੇ ਦੋਵਾਂ ਲਈ ਸਿਟ-ਅੱਪਸ
5) ਲਚਕਤਾ ਟੈਸਟ - ਵੀ ਸਿੱਟ ਰੀਚ ਟੈਸਟ
6) ਐਰੋਬਿਕ / ਕਾਰਡਿਓ - ਨਾੜੀ ਸਬੰਧੀ ਤੰਦਰੁਸਤੀ ਟੈਸਟ - 2.4 ਕਿਲੋਮੀਟਰ ਤੁਰਨਾ /ਦੌੜਨਾ
ਕੋਚਾਂ ਵਿੱਚ ਤੰਦਰੁਸਤੀ ਦੀ ਮਹੱਤਤਾ ਅਤੇ ਐੱਸਏਆਈ ਦੇ ਫਿਟਨਸ ਟੈਸਟਾਂ ਨੂੰ ਲਾਗੂ ਕਰਨ ਦੇ ਫੈਸਲੇ ’ਤੇ ਜ਼ੋਰ ਦਿੰਦਿਆਂ ਐੱਸਏਆਈ ਨੇ ਇੱਕ ਬਿਆਨ ਵਿੱਚ ਕਿਹਾ, “ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ ਮੁੱਖ ਤੌਰ ’ਤੇ ਮਾਹਿਰ ਕੋਚਾਂ ਦੁਆਰਾ ਅਥਲੀਟਾਂ ਦੀ ਸਿਖਲਾਈ ਲਈ ਜ਼ਿੰਮੇਵਾਰ ਹੈ। ਕੋਚਾਂ ਦੀ ਤੰਦਰੁਸਤੀ ਉਨ੍ਹਾਂ ਦੁਆਰਾ ਫੀਲਡ ਵਿੱਚ ਬਿਹਤਰ ਸਿਖਲਾਈ ਦੇਣ ਲਈ ਬਹੁਤ ਜ਼ਰੂਰੀ ਤੱਤ ਹੈ। ਕੋਚਾਂ ਨੂੰ ਤੰਦਰੁਸਤੀ ਦੇ ਇੱਕ ਖ਼ਾਸ ਪੱਧਰ ਨੂੰ ਬਣਾਈ ਰੱਖਣ ਦੀ ਜ਼ਰੂਰਤ ਹੁੰਦੀ ਹੈ ਤਾਂ ਜੋ ਅਥਲੀਟਾਂ ਨੂੰ ਪ੍ਰਗਤੀ ਦਾ ਰਸਤਾ ਦਿਖਾਇਆ ਜਾ ਸਕੇ। ਇਸ ਲਈ ਪ੍ਰੋਟੋਕੋਲ ਅਨੁਸਾਰ ਕੋਚਾਂ ਨੂੰ ਸਾਲ ਵਿੱਚ ਦੋ ਵਾਰ ਸਰੀਰਕ ਤੰਦਰੁਸਤੀ ਮੁੱਲਾਂਕਣ ਕਰਨ ਦੀ ਸਲਾਹ ਦਿੱਤੀ ਗਈ ਹੈ।”
ਇਹ ਤੰਦਰੁਸਤੀ ਟੈਸਟ ਮਾਹਿਰਾਂ ਦੀ ਕਮੇਟੀ ਦੁਆਰਾ ਤਿਆਰ ਕੀਤੇ ਗਏ ਹਨ, ਜਿਨ੍ਹਾਂ ਨੇ ਇੱਕ ਵਿਸਤਾਰਪੂਰਵਕ ਵਿਚਾਰ-ਵਟਾਂਦਰੇ ਅਤੇ ਸਮੀਖਿਆ ਤੋਂ ਬਾਅਦ ਹਰੇਕ ਉਮਰ ਸਮੂਹ ਲਈ ਤੰਦਰੁਸਤੀ ਪ੍ਰੋਟੋਕੋਲ ਨੂੰ ਅੰਤਿਮ ਰੂਪ ਦਿੱਤਾ ਹੈ।
ਵਿੱਤ ਮੰਤਰਾਲਾ
‘5.09 ਫ਼ੀਸਦੀ ਸਰਕਾਰੀ ਸਟਾਕ 2022’ ਦੀ ਵਿਕਰੀ  ਲਈ ਨੀਲਾਮੀ, ‘5.77 ਫ਼ੀਸਦੀ ਜੀਐੱਸ 2030’ ਦੀ ਵਿਕਰੀ  ਲਈ ਨੀਲਾਮੀ, ‘ਭਾਰਤ ਸਰਕਾਰ ਦੇ ਫਲੋਟਿੰਗ ਰੇਟ ਬਾਂਡ 2033’ ਦੀ ਵਿਕਰੀ  ਲਈ ਨਿਲਾਮੀ, ਅਤੇ ‘6.80 ਫ਼ੀਸਦੀ ਸਰਕਾਰੀ ਸਟਾਕ 2060’ ਦੀ ਵਿਕਰੀ  ਲਈ ਨਿਲਾਮੀ
ਭਾਰਤ ਸਰਕਾਰ ਨੇ  ‘5.09 ਫ਼ੀਸਦੀ ਸਰਕਾਰੀ ਸਟਾਕ, 2022’ ਕੀਮਤ ਅਧਾਰਤ ਨਿਲਾਮੀ ਦੇ ਜ਼ਰੀਏ 3,000 ਕਰੋੜ  ਦੀ ਨੋਟੀਫਾਈਡ ਰਕਮ ਲਈ  ‘5.77 ਫ਼ੀਸਦੀ ਸਰਕਾਰੀ ਸਟਾਕ, 2030’ ਕੀਮਤ ਅਧਾਰਤ ਨਿਲਾਮੀ ਦੇ ਜ਼ਰੀਏ 18,000 ਕਰੋੜ ਰੁਪਏ  ਦੀ ਨੋਟੀਫਾਈਡ ਰਕਮ ਲਈ,  ‘ਭਾਰਤ ਸਰਕਾਰ ਦੇ ਫਲੋਟਿੰਗ ਰੇਟ ਬਾਂਡ 2033’ ਕੀਮਤ ਅਧਾਰਤ ਨਿਲਾਮੀ ਦੇ ਜ਼ਰੀਏ 4,000 ਕਰੋੜ ਰੁਪਏ  ਦੀ ਨੋਟੀਫਾਈਡ ਰਕਮ ਲਈ ਅਤੇ  ‘6.80 ਫ਼ੀਸਦੀ ਸਰਕਾਰੀ ਸਟਾਕ, 2060’ ਦੀ ਕੀਮਤ ਅਧਾਰਤ ਨਿਲਾਮੀ ਦੇ ਜ਼ਰੀਏ 5,000 ਕਰੋੜ ਰੁਪਏ  ਦੀ ਨੋਟੀਫਾਈਡ ਰਕਮ ਲਈ ਵਿਕਰੀ ਕਰਨ ਦਾ ਐਲਾਨ ਕੀਤਾ ਹੈ| ਭਾਰਤ ਸਰਕਾਰ ਕੋਲ ਉਪਰੋਕਤ ਸਕਿਉਰਿਟੀਆਂ ਵਿੱਚੋਂ ਕਿਸੇ ਇੱਕ ਜਾਂ ਵਧੇਰੇ ਪ੍ਰਤੀ 2,000 ਕਰੋੜ ਰੁਪਏ ਤੱਕ ਦੀ ਵਾਧੂ ਸਬਸਕ੍ਰਿਪਸ਼ਨ ਬਰਕਰਾਰ ਰੱਖਣ ਦਾ ਵਿਕਲਪ ਹੋਵੇਗਾ| ਨਿਲਾਮੀ ਕਈ ਮੁੱਲ ਵਿਧੀ ਦੀ ਵਰਤੋਂ ਕਰਕੇ ਕੀਤੀ ਜਾਵੇਗੀ| ਇਹ ਨਿਲਾਮੀ 25 ਸਤੰਬਰ, 2020  ਨੂੰ ਰਿਜ਼ਰਵ ਬੈਂਕ ਆਫ਼ ਇੰਡੀਆ, ਮੁੰਬਈ ਦਫ਼ਤਰ, ਕਿਲ੍ਹਾ, ਮੁੰਬਈ ਦੁਆਰਾ ਕੀਤੀ ਜਾਵੇਗੀ|
ਸਟਾਕਾਂ ਦੀ ਵਿਕਰੀ ਦੀ ਅਧਿਕਤਮ ਰਕਮ ਦਾ 5 ਫ਼ੀਸਦੀ ਅਧਿਕਾਰਤ ਵਿਅਕਤੀਆਂ ਅਤੇ ਸੰਸਥਾਵਾਂ ਨੂੰ ਸਰਕਾਰੀ ਸਕਿਉਰਿਟੀਆਂ ਦੀ ਨਿਲਾਮੀ ਵਿੱਚ ਗੈਰ-ਪ੍ਰਤੀਯੋਗੀ ਬੋਲੀ ਸਹੂਲਤ ਦੀ ਸਕੀਮ ਅਨੁਸਾਰ ਅਲਾਟ ਕੀਤਾ ਜਾਵੇਗਾ|
ਨਿਲਾਮੀ ਲਈ ਬੋਲੀਆਂ ਪ੍ਰਤੀਯੋਗੀ ਅਤੇ ਗੈਰ-ਪ੍ਰਤੀਯੋਗੀ ਦੋਵੇਂ ਬੋਲੀਆਂ 25 ਸਤੰਬਰ, 2020 ਨੂੰ ਰਿਜ਼ਰਵ ਬੈਂਕ ਆਫ਼ ਇੰਡੀਆ ਕੋਰ ਬੈਂਕਿੰਗ ਸਲਿਊਸ਼ਨ  ਪ੍ਰਣਾਲੀ ’ਤੇ ਇਲੈਕਟ੍ਰਾਨਿਕ ਫਾਰਮੈਟ ਵਿੱਚ ਜਮ੍ਹਾਂ ਕਰਵਾਈਆਂ ਜਾਣੀਆਂ ਚਾਹੀਦੀਆਂ ਹਨ| ਗੈਰ-ਪ੍ਰਤੀਯੋਗੀ ਬੋਲੀ ਸਵੇਰੇ 10.30 ਵਜੇ ਤੋਂ ਸਵੇਰੇ 11.00 ਦੇ ਵਿਚਕਾਰ ਜਮ੍ਹਾਂ ਕਰਵਾਈ ਜਾਣੀ ਚਾਹੀਦੀ ਹੈ ਅਤੇ ਪ੍ਰਤੀਯੋਗੀ ਬੋਲੀ ਸਵੇਰੇ 10.30 ਵਜੇ ਤੋਂ ਸਵੇਰੇ 11.30 ਵਜੇ ਦੇ ਵਿਚਕਾਰ ਜਮ੍ਹਾਂ ਕੀਤੀ ਜਾਣੀ ਚਾਹੀਦੀ ਹੈ|
ਨਿਲਾਮੀ ਦਾ ਨਤੀਜਾ 25 ਸਤੰਬਰ, 2020  ਨੂੰ ਐਲਾਨਿਆ ਜਾਵੇਗਾ ਅਤੇ ਸਫ਼ਲ ਬੋਲੀ ਲਗਾਉਣ ਵਾਲਿਆਂ ਨੂੰ 28 ਸਤੰਬਰ, 2020  ਨੂੰ ਭੁਗਤਾਨ ਕਰਨਾ ਹੋਵੇਗਾ|
ਸਟਾਕ 24 ਜੁਲਾਈ, 2018 ਨੂੰ ਰਿਜ਼ਰਵ ਬੈਂਕ ਆਫ਼ ਇੰਡੀਆ ਦੁਆਰਾ ਜਾਰੀ ਕੀਤੇ ਸਰਕੂਲਰ ਨੰਬਰ ਆਰਬੀਆਈ/ 2018-19/ 25 ਦੁਆਰਾ ਜਾਰੀ ‘ਕੇਂਦਰ ਸਰਕਾਰ ਦੀਆਂ ਸਕਿਉਰਿਟੀਆਂ ’ਚ ਜਾਰੀ ਕੀਤੇ ਗਏ ਟ੍ਰਾਂਜੈਕਸ਼ਨ’ ਦੇ ਦਿਸ਼ਾ ਨਿਰਦੇਸ਼ਾਂ ਦੇ ਅਨੁਸਾਰ “ਜਦੋਂ ਜਾਰੀ ਕੀਤੇ ਜਾਣਗੇ” ਵਪਾਰ ਲਈ ਯੋਗ ਹੋਣਗੇ| ਇਨ੍ਹਾਂ ਨੂੰ ਸਮੇਂ-ਸਮੇਂ ’ਤੇ ਸੋਧਿਆ ਜਾਂਦਾ ਹੈ|
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਏਡੀਆਈਪੀ ਯੋਜਨਾ ਦੇ ਤਹਿਤ ਦਿਵਿਯਾਂਗਜਨਾਂ ਨੂੰ ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦੀ ਵੰਡ ਦੇ ਲਈ ਅਸਾਮ ਦੇ ਸੋਨੀਤਪਰ ਜ਼ਿਲ੍ਹੇ ਦੇ ਤੇਜ਼ਪੁਰ ਵਿੱਚ ְ’ਸਮਾਜਿਕ ਅਧਿਕਾਰਿਤ ਸ਼ਿਵਿਰ’
ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲਾ, ਭਾਰਤ ਸਰਕਾਰ ਦੀ ਏਡੀਆਈਪੀ ਯੋਜਨਾ ਦੇ ਤਹਿਤ ‘ਦਿੱਵਿਯਾਂਗਜਨ ਨੂੰ ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦੀ ਵੰਡ ਦੇ ਲਈ ਦਿੱਵਿਯਾਂਗ ਸਸ਼ਕਤੀਕਰਣ ਵਿਭਾਗ ਦੁਆਰਾ ਏਐੱਲਆਈਐੱਮਸੀਓ ਅਤੇ ਸੋਨੀਤਪੁਰ ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਸਹਿਯੋਗ ਨਾਲ 20.06.2022 ਨੂੰ ਦੁਪਹਿਰ 12:00 ਵਜੇ ਅਸਾਮ ਦੇ ਸੋਨੀਤਪੁਰ ਜ਼ਿਲ੍ਹੇ ਦੇ ਤੇਜ਼ਪੁਰ ਵਿੱਚ ਕਲਾਗੁਰੂ ਸੰਗੀਤ ਮਹਾਵਿਦਿਯਾਲਯ, ਲਾਲਮਾਟੀ ਵਿੱਚ ਇੱਕ ‘ਸਮਾਜਿਕ ਅਧਿਕਾਰਿਤਾ ਸ਼ਿਵਿਰ’ ਦਾ ਆਯੋਜਨ ਕੀਤਾ ਜਾਵੇਗਾ।
ਸੋਨੀਤਪੁਰ ਜ਼ਿਲ੍ਹੇ ਦੇ ਕਈ ਸਥਾਨਾਂ ਵਿੱਚ ਏਐੱਲਆਈਐੱਮਸੀਓ ਦੁਆਰਾ ਇਸ ਸਾਲ ਫਰਵਰੀ ਮਾਰਚ ਵਿੱਚ ਆਯੋਜਿਤ ਮੁਲਾਂਕਣ ਸ਼ਿਵਿਰ ਦੇ ਦੌਰਾਨ ਚੁਣੇ 1808 ਦਿੱਵਿਯਾਂਗਜਨਾਂ ਦੇ ਦਰਮਿਆਨ 199.60 ਲੱਖ ਰੁਪਏ ਦੀ ਲਾਗਤ ਨਾਲ ਵਿਭਿੰਨ ਸ਼੍ਰੇਣੀਆਂ ਦੇ ਕੁੱਲ 3445 ਸਹਾਇਤਾ ਅਤੇ ਸਹਾਇਕ ਉਪਕਰਣ ਮੁਫ਼ਤ ਵੰਡੇ ਜਾਣਗੇ।
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਰਾਜ ਮੰਤਰੀ ਸੁਸ਼੍ਰੀ ਪ੍ਰਤਿਮਾ ਭੌਮਿਕ ਸਮਾਰੋਹ ਦੀ ਮੁੱਖ ਮਹਿਮਾਨ ਹੋਣਗੇ ਅਤੇ ਨਵੀਂ ਦਿੱਲੀ ਤੋਂ ਵੀਡੀਓ ਕਾਨਫਰੰਸ ਦੇ ਜ਼ਰੀਏ ਸ਼ਿਵਿਪ ਦਾ ਉਦਘਾਟਨ ਕਰਨਗੇ। ਅਸਾਮ ਸਰਕਾਰ ਦੇ ਹਾਊਸਿੰਗ ਅਤੇ ਸ਼ਹਿਰੀ ਕਾਰਜ, ਸਿੰਚਾਈ ਮੰਤਰੀ ਸ਼੍ਰੀ ਅਸ਼ੋਕ ਸਿੰਘਲ, ਤੇਜ਼ਪੁਰ ਦੇ ਸਾਂਸਦ ਸ਼੍ਰੀ ਪਲੱਬ ਲੋਚਨ ਦਾਸ ਦੀ ਗਰਿਮਾਮਈ ਉਪਸਥਿਤੀ ਵਿੱਚ ਸਮਾਰੋਹ ਦਾ ਆਯੋਜਨ ਕੀਤਾ ਜਾਵੇਗਾ, ਜੋ ਸਮਾਰੋਹ ਦੇ ਮੁੱਖ ਸਥਾਨ ’ਤੇ ਵਿਅਕਤੀਗਤ ਰੂਪ ਨਾਲ’ ਉਪਸਥਿਤ ਰਹਿਣਗੇ।
ਏਐੱਲਆਈਐੱਮਸੀਓ ਅਤੇ ਸੋਨੀਤਪੁਰ ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਸੀਨੀਅਰ ਅਧਿਕਾਰੀ ਵੀ ਪ੍ਰੋਗਰਾਮ ਵਿੱਚ ਉਪਸਥਿਤ ਰਹਿਣਗੇ।
ਉਪਰੋਕਤ ਪ੍ਰੋਗਰਾਮ ਦੀ ਲਾਈਵ ਸਟ੍ਰੀਮਿੰਗ ਦਾ ਲਿੰਕ ਨੀਚੇ ਦਿੱਤਾ ਗਿਆ ਹੈ:-
ਵਣਜ ਤੇ ਉਦਯੋਗ ਮੰਤਰਾਲਾ
ਭਾਰਤ-ਮੈਕਸੀਕੋ ਵਿੱਚਾਲੇ ਉੱਚ ਪੱਧਰੀ ਸਮੂਹ ਦੀ ਦੁਵੱਲੇਂ ਵਪਾਰ, ਨਿਵੇਸ਼ ਅਤੇ ਸਹਿਯੋਗ ਬਾਰੇ 5 ਵੀਂ ਮੀਟਿੰਗ
ਭਾਰਤ-ਮੈਕਸੀਕੋ ਵਿੱਚਾਲੇ ਦੁਵੱਲੇਂ ਵਪਾਰ, ਨਿਵੇਸ਼ ਅਤੇ ਸਹਿਕਾਰਤਾ  ਬਾਰੇ ਉੱਚ ਪੱਧਰੀ ਸਮੂਹ ਦੀ ਪੰਜਵੀਂ ਬੈਠਕ 9 ਅਕਤੂਬਰ 2020 ਨੂੰ ਵੀਡੀਓ ਕਾਨਫਰੰਸ ਰਾਹੀਂ ਹੋਈ। ਇਹ ਮੁਲਾਕਾਤ ਭਾਰਤ ਸਰਕਾਰ ਦੇ ਵਣਜ ਸਕੱਤਰ ਡਾ: ਅਨੂਪ ਵਧਾਵਨ ਅਤੇ ਮੈਕਸੀਕੋ ਸਰਕਾਰ ਦੇ ਵਿਦੇਸ਼ ਵਪਾਰ ਲਈ ਉਪੱ ਮੰਤਰੀ, ਸ੍ਰੀਮਤੀ ਲੂਜ਼ ਮਾਰੀਆ ਡੇ ਲਾ ਮੋਰਾ ਦੀ ਪ੍ਰਧਾਨਗੀ ਵਿੱਚ ਹੋਈ। ਇਸ ਮੀਟਿੰਗ ਵਿੱਚ ਦੋਵਾਂ ਦੇਸ਼ਾਂ ਦੇ ਕਈ ਮੰਤਰਾਲਿਆਂ, ਵਿਭਾਗਾਂ ਅਤੇ ਵਪਾਰਕ ਚੈਂਬਰਾਂ ਨੇ ਹਿੱਸਾ ਲਿਆ।
ਦੋਵਾਂ ਧਿਰਾਂ ਨੇ ਪਿਛਲੇ ਸਾਲਾਂ ਵਿਚ ਭਾਰਤ ਅਤੇ ਮੈਕਸੀਕੋ ਵਿਚਾਲੇ ਦੁਵੱਲੇ ਵਪਾਰ ਅਤੇ ਵਪਾਰਕ ਸੰਬੰਧਾਂ ਵਿਚ ਹੋਈ ਤਰੱਕੀ ਦੀ ਸ਼ਲਾਘਾ ਕੀਤੀ । ਦੋਵਾਂ ਧਿਰਾਂ ਨੇ ਕਈ ਦੁਵੱਲੇ ਚੱਲ ਰਹੇ ਅਤੇ ਬਕਾਇਆ ਮੁੱਦਿਆਂ 'ਤੇ ਵਿਚਾਰ-ਵਟਾਂਦਰਾ ਕੀਤਾ । ਜਿਨ੍ਹਾਂ ਵਿੱਚ ਆਡੀਓ-ਵਿਜ਼ੂਅਲ ਸਹਿ-ਉਤਪਾਦਨ, ਦੁਵੱਲੇ ਨਿਵੇਸ਼ ਸੰਧੀ, ਖੇਤੀ ਉਤਪਾਦਾਂ ਲਈ ਮਾਰਕੀਟ ਦੀ ਪਹੁੰਚ, ਸੈਨੇਟਰੀ ਅਤੇ ਫਾਈਟੋਸੈਨਟਰੀ  ਅਤੇ ਵਪਾਰ ਵਿੱਚ ਤਕਨੀਕੀ ਰੁਕਾਵਟਾਂ  ਸੰਬੰਧਿਤ ਉਪਾਅ ਸ਼ਾਮਲ ਹਨ । ਦੋਵਾਂ ਦੇਸ਼ਾਂ ਵਿਚਾਲੇ, ਬੌਧਿਕ ਜਾਇਦਾਦ ਅਧਿਕਾਰਾਂ ਵਿਚ ਸਹਿਯੋਗ, ਭਾਰਤ ਅਤੇ ਮੈਕਸੀਕੋ ਵਿਚਾਲੇ ਸੈਰ- ਸਪਾਟੇ, ਤੇ ਲੋਕਾਂ ਵਿਚਾਲੇ ਆਪਸੀ ਸੰਪਰਕ ਨੂੰ ਉਤਸ਼ਾਹਤ ਕਰਨ ਦੇ ਤਰੀਕਿਆਂ ਦੀ ਖੋਜ ਕਰਨਾ ਸ਼ਾਮਲ ਹੈ ।
ਮੀਟਿੰਗ ਵਿੱਚ, ਸਬੰਧਤ ਡੋਮੇਨਾਂ ਵਿੱਚ ਸਹਿਯੋਗ ਵਧਾਉਣ ਲਈ ਵਪਾਰ ਤੋਂ ਵਪਾਰ ਸੰਬੰਧਿਤ ਵਪਾਰਕ ਸਮਝੌਤਿਆਂ ਉੱਤੇ ਦਸਤਖਤ ਕੀਤੇ ਗਏ। ਭਾਰਤ ਦੀ ਇਲੈਕਟ੍ਰਾਨਿਕਸ ਅਤੇ ਕੰਪਿਉਟਰ ਸਾੱਫਟਵੇਅਰ ਐਕਸਪੋਰਟ ਪ੍ਰੋਮੋਸ਼ਨ ਕੌਂਸਲ  ਅਤੇ ਮੈਕਸੀਕਨ ਚੈਂਬਰ ਆਫ ਇਲੈਕਟ੍ਰਾਨਿਕਸ, ਦੂਰ ਸੰਚਾਰ ਅਤੇ ਸੂਚਨਾ ਤਕਨਾਲੋਜੀ  ਵਿਚਕਾਰ ਸਮਝੌਤੇ 'ਤੇ ਦਸਤਖਤ ਕੀਤੇ ਗਏ। ਫੈਡਰੇਸ਼ਨ ਆਫ ਇੰਡੀਅਨ ਚੈਂਬਰਜ਼ ਆਫ਼ ਕਾਮਰਸ ਐਂਡ ਇੰਡਸਟਰੀ  ਅਤੇ ਮੈਕਸੀਕਨ ਬਿਜ਼ਨਸ ਕੌਂਸਿਲ ਆਫ ਫੌਰਨ ਟਰੇਡ, ਇਨਵੈਸਟਮੈਂਟ ਐਂਡ ਟੈਕਨੋਲੋਜੀ  ਨੇ ਭਾਰਤ ਅਤੇ ਮੈਕਸੀਕੋ ਦਰਮਿਆਨ ਵਪਾਰਕ ਸੰਬੰਧਾਂ ਦੇ ਵਿਕਾਸ ਨੂੰ ਉਤਸ਼ਾਹਤ ਕਰਨ ਲਈ ਸਮਝੌਤੇ 'ਤੇ ਦਸਤਖਤ ਕੀਤੇ ।
ਉਹ ਫਾਰਮਾਸਿਉਟੀਕਲ, ਮੈਡੀਕਲ ਉਪਕਰਣ, ਸਿਹਤ ਸੰਭਾਲ, ਖੇਤੀ ਉਤਪਾਦਾਂ, ਮੱਛੀ ਪਾਲਣ, ਫੂਡ ਪ੍ਰੋਸੈਸਿੰਗ ਅਤੇ ਏਰੋਸਪੇਸ ਉਦਯੋਗ ਆਦਿ ਵਿੱਚ ਵਧੇ ਸਹਿਯੋਗ ਰਾਹੀਂ ਭਾਰਤ ਅਤੇ ਮੈਕਸੀਕੋ ਦਰਮਿਆਨ ਪੂਰਕ ਸੰਭਾਵਨਾਵਾਂ ਦੀ ਵਰਤੋਂ ਕਰਨ ਲਈ ਦੁਵੱਲੇ ਵਪਾਰਕ ਸਬੰਧਾਂ ਦਾ ਵਿਸਥਾਰ ਕਰਨ ਲਈ ਵੀ ਸਹਿਮਤ ਹੋਏ। 'ਮੀਟਿੰਗ ਦੇ ਸਫਲ ਸਿੱਟੇ ਦੇ ਬਾਅਦ 'ਸਾਂਝਾ ਬਿਆਨ ਜਾਰੀ ਕੀਤਾ ਗਿਆ ਸੀ.
ਆਈਐੱਫਐੱਸਸੀ ਅਥਾਰਿਟੀ
ਆਈਐੱਫਐੱਸਸੀਏ ਨੇ ਨੈਸ਼ਨਲ ਇੰਸ਼ੋਰੈਂਸ ਅਕੈਡਮੀ  ਦੇ ਨਾਲ ਸਮਝੌਤਾ ਕੀਤਾ
ਅੰਤਰਰਾਸ਼ਟਰੀ ਵਿੱਤੀ ਸੇਵਾ ਕੇਂਦਰ  ਦੇ ਬੀਮਾ ਖੇਤਰ ਵਿੱਚ ਸਮਰੱਥਾ ਨਿਰਮਾਣ ਅਤੇ ਕੁਸ਼ਲ ਅਤੇ ਪ੍ਰਤਿਭਾ-ਸੰਪੰਨ ਕਰਮਚਾਰੀਆਂ ਦਾ ਸਮੂਹ ਤਿਆਰ ਕਰਨ ਦੇ ਉਦੇਸ਼ ਨਾਲ ਅੰਤਰਰਾਸ਼ਟਰੀ ਵਿੱਤੀ ਸੇਵਾ ਅਥਾਰਿਟੀ  ਨੇ ਨੈਸ਼ਨਲ ਇੰਸ਼ੋਰੈਂਸ ਅਕੈਡਮੀ  ਦੇ ਨਾਲ ਇੱਕ ਸਮਝੌਤਾ  ਕੀਤਾ ਹੈ।
ਆਈਐੱਫਐੱਸਸੀਏ ਦਾ ਉਦੇਸ਼ ਇੱਕ ਮਜ਼ਬੂਤ ਗਲੋਬਲ ਸਹਿਯੋਗ ਵਿਕਸਿਤ ਕਰਨਾ ਅਤੇ ਭਾਰਤੀ ਅਰਥਵਿਵਸਥਾ ਦੀਆਂ ਜ਼ਰੂਰਤਾਂ ‘ਤੇ ਧਿਆਨ ਕੇਂਦ੍ਰਿਤ ਕਰਨ ਦੇ ਨਾਲ ਖੇਤਰੀ/ਗਲੋਬਲ ਪੱਧਰ ‘ਤੇ ਇੱਕ ਅੰਤਰਰਾਸ਼ਟਰੀ ਵਿੱਤੀ ਮੰਚ ਦੇ ਰੂਪ ਵਿੱਚ ਕਾਰਜ ਕਰਨਾ ਹੈ। ਆਈਐੱਫਐੱਸਸੀ ਵਿੱਚ ਬੀਮਾ ਇੱਕ ਉਭਰਦਾ ਹੋਇਆ ਖੇਤਰ ਹੈ ਅਤੇ ਐੱਨਆਈਏ ਦੇ ਨਾਲ ਐੱਮਓਯੂ ਬੀਮਾ ਖੇਤਰ ਦੇ ਸਮਰੱਥਾ ਵਿਕਾਸ ਵਿੱਚ ਲੰਬਾ ਸਫਰ ਤੈਅ ਕਰੇਗਾ।
ਨੈਸ਼ਨਲ ਇੰਸ਼ੋਰੈਂਸ ਅਕੈਡਮੀ  ਬੀਮਾ ਉਦਯੋਗ ਵਿੱਚ ਸਰਵਉੱਤਮ ਪ੍ਰਤਿਭਾਵਾਂ ਉਪਲਬਧ ਕਰਾਉਣ ਲਈ ਸਮਰਪਿਤ ਇੱਕ ਉਤਕ੍ਰਿਸ਼ਟ ਸੰਸਥਾਨ ਹੈ। ਐੱਨਆਈਏ, ਭਾਰਤ ਵਿੱਚ ਬੀਮਾ ਉਦਯੋਗ ਲਈ ਕੋਰਸ ਤਿਆਰ ਕਰਨ ਇਸ ਨੂੰ ਲਗਾਤਾਰ ਅੱਪਗ੍ਰੇਡ ਕਰਨ ਅਤੇ ਟ੍ਰੇਨਿੰਗ ਪ੍ਰੋਗਰਾਮ ਆਯੋਜਿਤ ਕਰਨ ਵਿੱਚ ਸ਼ਾਮਲ ਰਿਹਾ ਹੈ ਤਾਕਿ ਲਗਾਤਾਰ ਬਦਲਦੇ ਬੀਮਾ ਖੇਤਰ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕੀਤਾ ਜਾ ਸਕੇ।
ਇਹ ਸਹਿਮਤੀ ਪੱਤਰ, ਅੰਤਰਰਾਸ਼ਟਰੀ ਵਿੱਤੀ ਸੇਵਾ ਕੇਂਦਰ  ਲਈ ਜ਼ਰੂਰੀ ਕੁਸ਼ਲ ਮਾਨਵ ਸੰਸਾਧਨ ਦਾ ਨਿਰਮਾਣ ਕਰਨ ਦਾ ਯਤਨ ਕਰਦਾ ਹੈ। ਆਈਐੱਫਐੱਸਸੀ ਬੀਮਾ ਸੰਸਥਾਵਾਂ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਆਈਐੱਫਐੱਸਸੀਏ ਪਹਿਲਾਂ ਹੀ ਭਾਰਤੀ ਬੀਮਾ ਸੰਸਥਾਨ  ਦੇ ਨਾਲ ਇੱਕ ਸਹਿਮਤੀ ਪੱਤਰ ਦਾ ਨਿਸ਼ਪਾਦਨ ਕਰ ਚੁੱਕਿਆ ਹੈ।
ਭਾਰਤ ਚੋਣ ਕਮਿਸ਼ਨ
ਵਿਜੈ-ਯਾਤਰਾਵਾਂ ਦੇ ਸਬੰਧੀ ਦਿਸ਼ਾ-ਨਿਰਦੇਸ਼
ਭਾਰਤੀ ਚੋਣ ਕਮਿਸ਼ਨ ਨੇ 8 ਜਨਵਰੀ 2022 ਨੂੰ ਗੋਆ, ਮਣੀਪੁਰ, ਪੰਜਾਬ, ਉੱਤਰ ਪ੍ਰਦੇਸ਼ ਅਤੇ ਉੱਤਰਾਖੰਡ ਦੀਆਂ ਵਿਧਾਨ ਸਭਾਵਾਂ ਦੀਆਂ ਆਮ ਚੋਣਾਂ ਦਾ ਐਲਾਨ ਕੀਤਾ ਸੀ। ਚੋਣਾਂ ਦੇ ਐਲਾਨ ਦੇ ਨਾਲ, ਕਮਿਸ਼ਨ ਨੇ ਕੋਵਿਡ ਦੇ ਦੌਰਾਨ ਵਿਜੈ-ਯਾਤਰਾਵਾਂ ਸਮੇਤ ਚੋਣ ਦੇ ਵਿਭਿੰਨ ਪਹਿਲੂਆਂ ਨੂੰ ਨਿਯਮਿਤ ਕਰਨ ਦੇ ਲਈ ਸੰਸ਼ੋਧਿਤ ਵਿਆਪਕ ਦਿਸ਼ਾ-ਨਿਰਦੇਸ਼ ਵੀ ਜਾਰੀ ਕੀਤੇ ਸਨ। ਚੋਣ ਦੀ ਮਿਆਦ ਦੇ ਦੌਰਾਨ ਜਿਵੇਂ-ਜਿਵੇਂ ਕੋਵਿਡ ਦੀ ਸਥਿਤੀ ਵਿੱਚ ਸੁਧਾਰ ਹੋਇਆ, ਕਮਿਸ਼ਨ ਨੇ ਕੇਂਦਰੀ ਸਿਹਤ ਮੰਤਰਾਲੇ ਅਤੇ ਰਾਜ ਸਰਕਾਰਾਂ ਦੇ ਸਲਾਹ-ਮਸ਼ਵਰੇ ਨਾਲ, ਚੋਣ ਪ੍ਰਚਾਰ ਨਾਲ ਸਬੰਧਿਤ ਨਿਯਮਾਂ ਵਿੱਚ ਹੌਲ਼ੀ-ਹੌਲ਼ੀ ਢਿੱਲ ਦਿੱਤੀ।
ਇਨ੍ਹਾਂ ਚੋਣਾਂ ਵਾਲੇ ਰਾਜਾਂ ਵਿੱਚ ਕੋਵਿਡ-19 ਦੀ ਵਰਤਮਾਨ ਸਥਿਤੀ ਨੂੰ ਦੇਖਦੇ ਹੋਏ, ਕਮਿਸ਼ਨ ਨੇ ਮਤਗਣਨਾ ਦੇ ਦੌਰਾਨ ਅਤੇ ਬਾਅਦ ਦੀਆਂ ਵਿਜੈ-ਯਾਤਰਾਵਾਂ ਨਾਲ ਸਬੰਧਿਤ ਦਿਸ਼ਾ-ਨਿਰਦੇਸਾਂ ਵਿੱਚ ਢਿੱਲ ਦੇਣ ਦਾ ਫ਼ੈਸਲਾ ਕੀਤਾ ਹੈ ਅਤੇ ਵਿਜੈ-ਯਾਤਾਰਾਵਾਂ ’ਤੇ ਲਗੀ ਪੂਰਨ ਪਾਬੰਦੀ ਨੂੰ ਵਾਪਸ ਲੈ ਲਿਆ ਹੈ। ਹਾਲਾਂਕਿ, ਇਹ ਛੂਟ, ਐੱਸਡੀਐੱਮਏ ਦੇ ਮੌਜੂਦਾ ਨਿਰਦੇਸ਼ਾਂ ਅਤੇ ਸਬੰਧਿਤ ਜ਼ਿਲ੍ਹਾ ਅਧਿਕਾਰੀਆਂ ਦੁਆਰਾ ਲਗਾਏ ਗਏ ਇਹਤਿਆਤੀ ਉਪਾਵਾਂ ਦੇ ਅਧੀਨ ਹੋਵੇਗੀ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ਵਿਆਪੀ ਕੋਵਿਡ ਟੀਕਾਕਰਣ ਦੇ ਤਹਿਤ ਹੁਣ ਤੱਕ 189.48 ਕਰੋੜ ਤੋਂ ਅਧਿਕ ਟੀਕੇ ਲਗਾਏ ਜਾ ਚੁੱਕੇ ਹਨ
12-14 ਉਮਰ ਵਰਗ ਵਿੱਚ 2.95 ਕਰੋੜ ਤੋਂ ਅਧਿਕ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਕੋਰੋਨਾ ਦੇ ਐਕਟਿਵ ਕੇਸ 19,509 ਹਨ
ਪਿਛਲੇ 24 ਘੰਟਿਆਂ ਵਿੱਚ 3,205 ਨਵੇਂ ਕੇਸ ਸਾਹਮਣੇ ਆਏ
ਵਰਤਮਾਨ ਰਿਕਵਰੀ ਦਰ 98.74%
ਸਪਤਾਹਿਕ ਐਕਟਿਵ ਕੇਸਾਂ ਦੀ ਦਰ 0.76% ਹੈ
ਭਾਰਤ ਦੇ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਅੰਤਿਮ ਰਿਪੋਰਟ ਦੇ ਅਨੁਸਾਰ 189.48 ਕਰੋੜ  ਤੋਂ ਅਧਿਕ ਹੋ ਗਈ। ਇਸ ਉਪਲਬਧੀ ਨੂੰ 2,34,46,113 ਟੀਕਾਕਰਣ ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤਾ ਗਿਆ ਹੈ।
12-14 ਉਮਰ ਵਰਗ ਦੇ ਲਈ ਕੋਵਿਡ-19 ਟੀਕਾਕਰਣ 16 ਮਾਰਚ,2022 ਨੂੰ ਸ਼ੁਰੂ ਹੋਇਆ ਸੀ। ਹੁਣ ਤੱਕ 2.95 ਕਰੋੜ  ਤੋਂ ਅਧਿਕ ਕਿਸ਼ੋਰਾਂ ਨੂੰ ਕੋਵਿਡ-19 ਟੀਕੇ ਦੀ ਪਹਿਲੀ ਖੁਰਾਕ ਲਗਾਈ ਗਈ ਹੈ। ਸਮਾਨ ਰੂਪ ਨਾਲ 18-59 ਉਮਰ ਵਰਗ ਦੇ ਲਈ ਪ੍ਰੀਕੌਸ਼ਨ ਖੁਰਾਕ 10 ਅਪ੍ਰੈਲ, 2022 ਨੂੰ ਸ਼ੁਰੂ ਕੀਤੀ ਗਈ। ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਨਾਲ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
10405389
|
|
ਦੂਸਰੀ ਖੁਰਾਕ
|
|
10019349
|
|
ਪ੍ਰੀਕੌਸ਼ਨ ਡੋਜ਼
|
|
4850346
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
18416165
|
|
ਦੂਸਰੀ ਖੁਰਾਕ
|
|
17544616
|
|
ਪ੍ਰੀਕੌਸ਼ਨ ਡੋਜ਼
|
|
7737218
|
|
12 ਤੋਂ 14 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
29509889
|
|
ਦੂਸਰੀ ਖੁਰਾਕ
|
|
8040467
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
58557194
|
|
ਦੂਸਰੀ ਖੁਰਾਕ
|
|
42656237
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
555870205
|
|
ਦੂਸਰੀ ਖੁਰਾਕ
|
|
479587735
|
|
ਪ੍ਰੀਕੌਸ਼ਨ ਡੋਜ਼
|
|
206637
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
202952436
|
|
ਦੂਸਰੀ ਖੁਰਾਕ
|
|
188322961
|
|
ਪ੍ਰੀਕੌਸ਼ਨ ਡੋਜ਼
|
|
653681
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
126888817
|
|
ਦੂਸਰੀ ਖੁਰਾਕ
|
|
117337981
|
|
ਪ੍ਰੀਕੌਸ਼ਨ ਡੋਜ਼
|
|
15243880
|
|
ਪ੍ਰੀਕੌਸ਼ਨ ਡੋਜ਼
|
|
2,86,91,762
|
|
ਕੁੱਲ
|
|
1,89,48,01,203
ਲਗਾਤਾਰ ਗਿਰਾਵਟ ਦਰਜ ਕਰਦੇ ਹੋਏ ਭਾਰਤ ਵਿੱਚ ਐਕਟਿਵ ਕੇਸ ਅੱਜ ਘੱਟ ਹੋ ਕੇ 19,509 ਰਹਿ ਗਏ। ਐਕਟਿਵ ਕੇਸ ਕੁੱਲ ਕੇਸਾਂ ਦੇ 0.05% ਹਨ।
ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.74% ਹੈ। ਪਿਛਲੇ 24 ਘੰਟਿਆਂ ਵਿੱਚ 2,802 ਰੋਗੀਆਂ ਦੇ ਠੀਕ ਹੋਣ ਦੇ ਨਾਲ ਹੀ ਠੀਕ ਹੋਣ ਵਾਲੇ ਮਰੀਜ਼ਾਂ  ਦੀ ਕੁੱਲ ਸੰਖਿਆ ਵਧ ਕੇ 4,25,44,689 ਹੋ ਗਈ ਹੈ।
ਬੀਤੇ 24 ਘੰਟਿਆਂ ਵਿੱਚ ਕੋਰੋਨਾ ਦੇ 3,205 ਨਵੇਂ ਕੇਸ ਸਾਹਮਣੇ ਆਏ।
ਪਿਛਲੇ 24 ਘੰਟਿਆਂ ਵਿੱਚ ਕੁੱਲ 3,27,327 ਟੈਸਟ ਕੀਤੇ ਗਏ ਹਨ। ਭਾਰਤ ਨੇ ਹੁਣ ਤੱਕ ਕੁੱਲ 83.89 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ।
ਸਪਤਾਹਿਕ ਅਤੇ ਦੈਨਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵਿੱਚ ਵੀ ਲਗਾਤਾਰ ਗਿਰਾਵਟ ਦਰਜ ਕੀਤੀ ਗਈ ਹੈ। ਦੇਸ਼ ਵਿੱਚ ਸਪਤਾਹਿਕ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ 0.76% ਹੈ ਅਤੇ ਦੈਨਿਕ ਰੂਪ ਨਾਲ ਪੁਸ਼ਟੀ ਵਾਲੇ ਕੇਸਾਂ ਦੀ ਦਰ ਵੀ 0.98% ਹੈ।
ਰੱਖਿਆ ਮੰਤਰਾਲਾ
ਕੌਮੋਡੋਰ ਮਹਾਦੇਵੂ ਗੋਵਰਧਨ ਰਾਜੂ, ਐੱਨਐੱਮ ਨੇ ਨੇਵਲ ਆਫਿਸਰ ਇੰਚਾਰਜ  ਦਾ ਅਹੁਦਾ ਸੰਭਾਲਿਆ
ਕੌਮੋਡੋਰ ਐੱਮ ਗੋਵਰਧਨ ਰਾਜੂ , ਐੱਨਐੱਮ ਨੇ 26 ਫਰਵਰੀ 2021 ਨੂੰ ਵਿਸ਼ਾਖ਼ਾਪਟਨਮ ਦੇ ਨੇਵੀ ਬੇਸ ਵਿੱਚ ਇੱਕ ਸ਼ਾਨਦਾਰ ਰਵਾਇਤੀ ਪਰੇਡ ਦੌਰਾਨ ਕੌਮੋਡੋਰ ਸੰਜੀਵ ਈਸਰ ਤੋਂ ਨੇਵਲ ਆਫਿਸਰ ਇੰਚਾਰਜ  ਦਾ ਅਹੁਦਾ ਸੰਭਾਲਿਆ । ਕੌਮੋਡੋਰ ਰਾਜੂ ਸੈਨਿਕ ਕੋਰੂਕੋਂਡਾ ਅਤੇ ਨੈਸ਼ਨਲ ਡਿਫੈਂਸ ਅਕੈਡਮੀ ਖਡਕਵਾਸਲਾ ਦੇ ਸਾਬਕਾ ਵਿਦਿਆਰਥੀ ਹਨ । ਉਹ ਭਾਰਤੀ ਜਲ ਸੈਨਾ ਵਿੱਚ ਇੱਕ ਜੁਲਾਈ 1989 ਨੂੰ ਸ਼ਾਮਲ ਹੋਏ ਸਨ ਅਤੇ ਨੇਵੀਗੇਸ਼ਨ ਤੇ ਡਾਇਰੈਕਸ਼ਨ ਵਿੱਚ ਮਾਹਰ ਹਨ ।
ਉਨ੍ਹਾਂ ਨੇ ਕਈ ਤਰ੍ਹਾਂ ਦੇ ਉੱਚ ਚੁਣੌਤੀਆਂ ਵਾਲੇ ਸੰਚਾਲਨ , ਸਟਾਫ ਅਤੇ ਸਿਖਲਾਈ ਅਹੁਦਿਆਂ ਤੇ ਕੰਮ ਕੀਤਾ ਹੈ । ਉਦਾਹਰਨ ਦੇ ਤੌਰ ਤੇ ਆਈ ਐੱਨ ਐੱਸ ਸਾਗਰਧਵਨੀ ਦੇ ਕ੍ਰਿਊ ਦੀ ਕਮਿਸ਼ਨਿੰਗ , ਪਹਿਲੀ ਕਤਾਰ ਦੇ ਜੰਗੀ ਜਹਾਜ਼ਾਂ ਵਿੱਚ ਮਾਹਰ ਅਤੇ ਅਗਜ਼ੈਕਟਿਵ ਅਧਿਕਾਰੀ ਦੇ ਅਹੁਦੇ , ਇੰਟਾਗ੍ਰੇਟਿਡ ਡਿਫੈਂਸ ਸਟਾਫ ਹੈੱਡਕੁਆਟਰ  ਦੇ ਡਾਇਰੈਕਟਰ , ਸੰਯੁਕਤ ਡਾਇਰੈਕਟਰ ਸਟਾਫ ਰਿਕੁਆਇਰਮੈਂਟਸ ਐਟ ਨੇਵਲ ਹੈੱਡਕੁਆਟਰਸ , ਪ੍ਰਮੁੱਖ ਸਿਖਲਾਈ ਸੰਸਥਾ ਇੰਡੀਅਨ ਨੇਵਲ ਅਕੈਡਮੀ  ਦੇ ਪ੍ਰਿੰਸੀਪਲ ਡਾਇਰੈਕਟਰ  ਅਤੇ ਮੈਰੀਟਾਈਮ ਵਾਰਫੇਅਰ ਸੈਂਟਰ  ਦੇ ਡਾਇਰੈਕਟਰ ਆਦਿ ਅਹੁਦਿਆਂ ਤੇ ਕੰਮ ਕੀਤਾ ਹੈ ।
ਉਨ੍ਹਾਂ ਨੇ ਦਸੰਬਰ 2014 ਤੋਂ ਮਈ 2016 ਦੌਰਾਨ ਪੂਰਬੀ ਫਲੀਟ ਦੇ ਫਲੀਟ ਅਪਰੇਸ਼ਨਸ ਆਫਿਸਰ ਦੇ ਫਰਜ਼ ਵੀ ਨਿਭਾਏ ਹਨ ਅਤੇ ਮੌਜੂਦਾ ਸਮੇਂ ਉਨ੍ਹਾਂ ਨੇ ਵੱਕਾਰੀ ਅੰਤਰਰਾਸ਼ਟਰੀ ਫਲੀਟ ਸਮੀਖਿਆ 2016 ਦੌਰਾਨ ਚੀਫ਼ ਕੋਆਰਡੀਨੇਟਰ ਫਾਰ ਸਟੈਟਿਕ ਰੀਵਿਊ , ਅਪਰੇਸ਼ਨਲ ਡੈਮੋਨਸਟ੍ਰੇਸ਼ਨ , ਪੈਸਿਜ਼ ਐਕਸਰਸਾਈਜ਼ ਦੇ ਅਹੁਦੇ ਦੇ ਫਰਜ਼ ਨਿਭਾਏ ਹਨ ਅਤੇ ਇਨ੍ਹਾਂ ਦੀ ਵੱਡੀ ਸਫ਼ਲਤਾ ਲਈ ਯੋਗਦਾਨ ਦਿੱਤਾ ਹੈ ।
ਉਹ ਡਿਫੈਂਸ ਸਰਵਿਸਿਜ਼ ਸਟਾਫ ਕਾਲਜ ਵੈਲਿੰਗਟਨ , ਆਰਮੀ ਵਾਰ ਕਾਲਜ ਮਹੋ ਅਤੇ ਨੈਸ਼ਨਲ ਡਿਫੈਂਸ ਕਾਲਜ ਮੀਰਪੁਰ  ਦੇ ਗਰੈਜੁਏਟ ਵੀ ਹਨ । ਉਨ੍ਹਾਂ ਨੇ 4 ਆਈ ਐੱਨ ਜਹਾਜ਼ਾਂ ਜਿਵੇਂ ਟਾਰਪੀਡੋ ਰਿਕਵਰੀ ਜਹਾਜ਼ — 71 , ਓਸ਼ੀਅਨ ਗੋਇੰਗ ਮਾਈਨ ਸਵੀਪਰ ਰਤਨਾਗਿਰੀ , ਧਨੁਸ਼ ਓ ਪੀ ਵੀ ਸਵਰਨਾ ਅਤੇ ਡਿਸਟ੍ਰਾਇਰ ਰਣਵਿਜੇ ਜਹਾਜ਼ਾਂ ਦੀ ਕਮਾਂਡਿੰਗ ਵਿੱਚ ਡਿਸਟਿੰਗਸ਼ਨ ਹਾਸਲ ਕੀਤੀ ਹੈ । ਇਸ ਤੋਂ ਇਲਾਵਾ 2 ਸ਼ੋਰ ਯੂਨਿਟਸ , ਪ੍ਰਮੁੱਖ ਸਿਖਲਾਈ ਸੰਸਥਾ ਆਈ ਐੱਨ ਐੱਸ ਚਿਲਕਾ , ਜਿਸ ਦੇ ਉਹ ਮੌਜੂਦਾ ਨੇਵਲ ਆਫਿਸਰ ਇੰਚਾਰਜ  ਹਨ ਅਤੇ ਫਾਰਵਰਡ ਅਪਰੇਟਿੰਗ ਬੇਸ ਆਈ ਐੱਨ ਐੱਸ ਸਰਦਾਰ ਪਟੇਲ ਦੇ ਵੀ ਨੇਵਲ ਆਫਿਸਰ ਇੰਚਾਰਜ ਗੁਜਰਾਤ ਵਜੋਂ ਮੌਜੂਦਾ ਚਾਰਜ ਸੰਭਾਲ ਰਹੇ ਹਨ ।
ਉਹ 2014 ਵਿੱਚ ਨੌ ਸੈਨਾ ਮੈਡਲ  ਦਾ ਮਾਣ ਪ੍ਰਾਪਤ ਕਰਨ ਵਾਲੇ ਅਧਿਕਾਰੀ ਹਨ ।
ਏ ਬੀ ਬੀ ਬੀ / ਵੀ ਐੱਮ / ਐੱਮ ਐੱਸ 23/21
(Visitor Counter : 141
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਾਂ ਕਾਤਯਾਯਨੀ ਦੇ ਅਸ਼ੀਰਵਾਦ ਦੀ ਕਾਮਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਨਵਰਾਤ੍ਰਿਆਂ ਦੇ ਪਾਵਨ ਅਵਸਰ 'ਤੇ ਮਾਂ ਕਾਤਯਾਯਨੀ ਦੇ ਸਾਰੇ ਭਗਤਾਂ ਦੇ ਲਈ ਉਨ੍ਹਾਂ ਦੇ ਅਸ਼ੀਰਵਾਦ ਦੀ ਕਾਮਨਾ ਕੀਤੀ ਹੈ। ਸ਼੍ਰੀ ਮੋਦੀ ਨੇ ਸਾਰਿਆਂ ਦੇ ਲਈ ਆਤਮਬਲ ਅਤੇ ਆਤਮਵਿਸ਼ਵਾਸ ਦੇ ਅਸ਼ੀਰਵਾਦ ਦੀ ਵੀ ਕਾਮਨਾ ਕੀਤੀ ਹੈ। ਉਨ੍ਹਾਂ ਨੇ ਦੇਵੀ ਦੀ ਉਸਤਤੀ  ਵੀ ਸਾਂਝੀ ਕੀਤੀ ਹੈ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
"चन्द्रहासोज्ज्वलकरा शार्दूलवरवाहना।
कात्यायनी च शुभदा देवी दानवघातिनी॥
ਮਾਂ ਦੁਰਗਾ ਦਾ ਕਾਤਯਾਯਨੀ ਸਰੂਪ ਅਤਿਅੰਤ ਅਦਭੁਤ ਅਤੇ ਅਲੌਕਿਕ ਹੈ। ਅੱਜ ਉਨ੍ਹਾਂ ਦੀ ਅਰਾਧਨਾ ਨਾਲ ਹਰ ਕਿਸੇ ਨੂੰ ਨਵੇਂ ਆਤਮਬਲ ਅਤੇ ਆਤਮਵਿਸ਼ਵਾਸ ਦਾ ਅਸ਼ੀਰਵਾਦ ਮਿਲੇ, ਇਹੀ ਕਾਮਨਾ ਹੈ।"
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਪ੍ਰਤਿਭਾ ਪਲਾਇਨ
ਵਿਗਿਆਨ ਅਤੇ ਤਕਨਾਲੋਜੀ ਮੰਤਰਾਲੇ ਅਤੇ ਪ੍ਰਿਥਵੀ ਵਿਗਿਆਨ ਮੰਤਰਾਲੇ ਦੇ ਰਾਜ ਮੰਤਰੀ  ਸ਼੍ਰੀ ਜਿਤੇਂਦਰ ਸਿੰਘ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਕਿਹਾ ਕਿ ਕੇਂਦਰ ਸਰਕਾਰ ਦੁਆਰਾ ਇਹ ਦੇਖਿਆ ਗਿਆ ਹੈ ਕਿ ਵਿਗਿਆਨ ਅਤੇ ਤਕਨਾਲੋਜੀ  ਖੇਤਰ ਦੇ ਵਿਕਾਸ ਨੂੰ ਪ੍ਰਭਾਵਤ ਕਰਨ ਵਾਲੀ ਹੱਦ ਤੱਕ ਕੋਈ ਮਹੱਤਵਪੂਰਨ ਪ੍ਰਤਿਭਾ ਪਲਾਇਨ  ਨਹੀਂ ਹੋਇਆ ਹੈ। ਦੇਸ਼ ਵਿੱਚ ਸਰਬੋਤਮ ਮਾਨਵ ਸੰਸਾਧਨ ਬਰਕਰਾਰ ਰੱਖਣ ਲਈ ਤਿੰਨ ਧਿਰੀ ਰਣਨੀਤੀ ਅਪਣਾਈ ਗਈ ਹੈ। ਪਹਿਲੀ ਰਣਨੀਤੀ ਮਹੱਤਵਪੂਰਨ ਆਧੁਨਿਕ ਖੋਜ ਢਾਂਚੇ, ਵਿਗਿਆਨਕ ਖੋਜਾਂ ਲਈ ਵਾਤਾਵਰਣ ਅਤੇ ਅਕਾਦਮਿਕ / ਖੋਜ ਸੰਸਥਾਵਾਂ ਦੀ ਸਿਰਜਣਾ ਹੈ। ਦੂਸਰਾ, ਭਾਰਤੀ ਮੂਲ ਦੇ ਵਿਦੇਸ਼ੀ ਵਿਗਿਆਨਕਾਂ ਲਈ ਸਾਡੇ ਦੇਸ਼ ਵਿੱਚ ਯੋਗਦਾਨ ਪਾਉਣ ਦੇ ਮੌਕੇ ਪੈਦਾ ਕੀਤੇ ਗਏ ਹਨ। ਤੀਸਰਾ, ਦੇਸ਼ ਵਿੱਚ ਪੋਸਟ-ਡੋਕਟਰਲ ਖੋਜ ਲਈ ਨਵੇਂ ਮੌਕੇ ਪੈਦਾ ਕੀਤੇ ਗਏ ਹਨ।
ਵਿਗਿਆਨਕ ਕਮਿਊਨਿਟੀ ਤੋਂ ਪ੍ਰਤਿਭਾ ਪਲਾਇਨ ਨੂੰ ਘਟਾਉਣ ਲਈ ਕਈ ਉਪਾਅ ਕੀਤੇ ਗਏ ਹਨ।
ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ  ਅਤੇ ਬਾਇਓਟੈਕਨੋਲੋਜੀ ਵਿਭਾਗ  ਦੀਆਂ ਵਿਦੇਸ਼ੀ ਫੰਡਿੰਗ ਯੋਜਨਾਵਾਂ ਅਤੇ ਡੀਐੱਸਟੀ, ਡੀਬੀਟੀ ਅਤੇ ਵਿਗਿਆਨਕ ਅਤੇ ਉਦਯੋਗਿਕ ਖੋਜ ਪ੍ਰੀਸ਼ਦ  ਦੀਆਂ ਫੈਲੋਸ਼ਿਪ ਯੋਜਨਾਵਾਂ ਵਿਗਿਆਨਕਾਂ ਨੂੰ ਦੇਸ਼ ਵਿੱਚ ਮਿਆਰੀ ਖੋਜ ਕਰਨ ਲਈ ਉਤਸ਼ਾਹਤ ਕਰਨ ਲਈ ਤਿਆਰ ਕੀਤੀਆਂ ਗਈਆਂ ਹਨ। ਖੋਜ ਸਮਰੱਥਾਵਾਂ ਨੂੰ ਵਧਾਉਣ ਲਈ ਖੋਜ ਬੁਨਿਆਦੀ ਢਾਂਚੇ ਦੇ ਨਿਰਮਾਣ ਲਈ ਕਈ ਯੋਜਨਾਵਾਂ/ ਪ੍ਰੋਗਰਾਮ ਜਿਵੇਂ ਕਿ ਯੂਨੀਵਰਸਿਟੀਆਂ ਅਤੇ ਉੱਚ ਵਿਦਿਅਕ ਸੰਸਥਾਵਾਂ  ਵਿੱਚ ਐੱਸਐਂਡਟੀ ਬੁਨਿਆਦੀ ਢਾਂਚੇ ਦੇ ਸੁਧਾਰ ਲਈ ਫੰਡ ਸਥਾਪਤ ਕੀਤੇ ਗਏ ਹਨ। ਹੋਰ ਯੋਜਨਾਵਾਂ ਜਿਵੇਂ ਕੋਰ ਰਿਸਰਚ ਗ੍ਰਾਂਟ, ਰਿਸਰਚ ਫੈਲੋਸ਼ਿਪਸ ਜਿਵੇਂ ਕਿ ਜੇ ਸੀ ਬੋਸ ਅਤੇ ਸਵਰਨਜਯੰਤੀ ਯੋਜਨਾਵਾਂ ਦਾ ਟੀਚਾ ਵਿਗਿਆਨਕ ਕਮਿਊਨਿਟੀ ਨੂੰ ਵਿਗਿਆਨ ਅਤੇ ਤਕਨਾਲੋਜੀ ਦੇ ਅਤਿ ਆਧੁਨਿਕ ਖੇਤਰਾਂ ਵਿੱਚ ਵਿਸ਼ਵ ਪੱਧਰੀ ਖੋਜਾਂ ਨੂੰ ਅੱਗੇ ਵਧਾਉਣ ਦੇ ਸਮਰੱਥ ਬਣਾਉਣਾ ਹੈ। ਨੌਜਵਾਨ ਵਿਗਿਆਨੀਆਂ ਨੂੰ ਸੁਤੰਤਰ ਬਣਾਉਣ ਅਤੇ ਉਨ੍ਹਾਂ ਨੂੰ ਦੇਸ਼ ਵਿੱਚ ਆਪਣੀ ਖੋਜ ਜਾਰੀ ਰੱਖਣ ਲਈ ਪ੍ਰੇਰਿਤ ਕਰਨ ਲਈ ਵਿਸ਼ੇਸ਼ ਧਿਆਨ ਦਿੱਤਾ ਗਿਆ ਹੈ।
ਸਟਾਰਟ-ਅਪ ਰਿਸਰਚ ਗ੍ਰਾਂਟ, ਸਾਇੰਸ ਐਂਡ ਇੰਜੀਨੀਅਰਿੰਗ ਰਿਸਰਚ ਬੋਰਡ  ਦੀ ਨੈਸ਼ਨਲ ਪੋਸਟ ਡੋਕਟੋਰਲ ਫੈਲੋਸ਼ਿਪ ਵਰਗੀਆਂ ਯੋਜਨਾਵਾਂ ਰਾਹੀਂ ਵੱਡੀ ਗਿਣਤੀ ਵਿੱਚ ਨੌਜਵਾਨ ਵਿਗਿਆਨਕਾਂ ਨੂੰ ਸਮਰਥਨ ਦਿੱਤਾ ਗਿਆ ਹੈ। ਐੱਮ ਕੇ ਭਾਨ - ਯੰਗ ਰਿਸਰਚਰ ਫੈਲੋਸ਼ਿਪ ਪ੍ਰੋਗਰਾਮ ਡੀਬੀਟੀ ਦੀ ਇੱਕ ਨਵੀਂ ਫੈਲੋਸ਼ਿਪ ਸਕੀਮ ਹੈ ਜੋ ਨੌਜਵਾਨ ਹੋਣਹਾਰ ਖੋਜਕਰਤਾਵਾਂ ਨੂੰ ਪੀਐੱਚਡੀ ਤੋਂ ਬਾਅਦ ਦੇਸ਼ ਵਿੱਚ ਆਪਣੀ ਖੋਜ ਜਾਰੀ ਰੱਖਣ ਲਈ ਉਤਸ਼ਾਹਤ ਕਰਦੀ ਹੈ। ਐੱਸਈਆਰਬੀ ਦੀ ਵਿਜ਼ਟਿੰਗ ਐਡਵਾਂਸਡ ਜੁਆਇੰਟ ਰਿਸਰਚ  ਫੈਕਲਟੀ ਸਕੀਮ ਵਿਦੇਸ਼ੀ ਵਿਗਿਆਨੀਆਂ, ਪਰਵਾਸੀ ਭਾਰਤੀਆਂ ਸਮੇਤ, ਨੂੰ ਭਾਰਤੀ ਸੰਸਥਾਵਾਂ ਅਤੇ ਯੂਨੀਵਰਸਿਟੀਆਂ ਵਿੱਚ ਸੀਮਤ ਸਮੇਂ ਲਈ ਸਹਿਯੋਗੀ ਖੋਜ ਕਰਨ ਲਈ ਇੱਕ ਪਲੇਟਫਾਰਮ ਪ੍ਰਦਾਨ ਕਰਦੀ ਹੈ। ਵਿਗਿਆਨਕ ਵਿਭਾਗਾਂ ਵਿੱਚ ਤੈਨਾਤ ਲਚਕਦਾਰ ਪੂਰਕ ਯੋਜਨਾ / ਮੈਰਿਟ ਅਧਾਰਤ ਪ੍ਰੋਮੋਸ਼ਨ ਯੋਜਨਾ ਅਤੇ ਰਣਨੀਤਕ ਵਿਭਾਗਾਂ ਵਿੱਚ ਕਾਰਗੁਜ਼ਾਰੀ ਨਾਲ ਸਬੰਧਤ ਪ੍ਰੇਰਕ ਸਕੀਮ  ਦੀ ਸ਼ੁਰੂਆਤ ਵੀ ਵਿਗਿਆਨੀਆਂ ਦੀ ਭਰਤੀ ਅਤੇ ਉਨ੍ਹਾਂ ਨੂੰ ਬਰਕਰਾਰ ਰੱਖਣ ਵਿੱਚ ਮਹੱਤਵਪੂਰਣ ਰਹੀ ਹੈ। ਇਨ੍ਹਾਂ ਸਾਰੇ ਉਪਾਵਾਂ ਦਾ ਉਦੇਸ਼ ਦੇਸ਼ ਵਿੱਚ ਸਾਡੀ ਵਿਗਿਆਨਕ ਕਾਰਜ ਸ਼ਕਤੀ ਨੂੰ ਬਰਕਰਾਰ ਰੱਖਣਾ ਹੈ ਅਤੇ ਇਸ ਨਾਲ ਬ੍ਰੇਨ ਡ੍ਰੇਨ ਨੂੰ ਘਟਾਉਣਾ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ,ਸ਼੍ਰੀ ਕਿਰੇਨ ਰਿਜਿਜੂ ਨੇ ਹਰੇਕ ਨਾਗਰਿਕ ਵਿੱਚ ਤੰਦਰੁਸਤੀ ਨੂੰ ਉਤਸ਼ਾਹਿਤ ਕਰਨ ਲਈ ਫਿਟ ਇੰਡੀਆ ਯੂਥ ਕਲੱਬਾਂ ਦੀ ਦੇਸ਼ ਵਿਆਪੀ ਪਹਿਲ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰੀ,ਸ਼੍ਰੀ ਕੀਰੇਨ ਰਿਜਿਜੂ ਨੇ ਅੱਜ ਦੇਸ਼ ਦੇ 73 ਵੇਂ ਆਜ਼ਾਦੀ ਦਿਵਸ ਦੇ ਮੌਕੇ ‘ਤੇ ਦੇਸ਼-ਵਿਆਪੀ ਇੱਕ ਹੋਰ ਪਹਿਲ ਫਿਟ ਇੰਡੀਆ ਯੂਥ ਕਲੱਬ ਦੀ ਸ਼ੁਰੂਆਤ ਕੀਤੀ।ਪ੍ਰਧਾਨ ਮੰਤਰੀ ਦੇ ਦ੍ਰਿਸ਼ਟੀਕੋਣ ਫਿਟ ਇੰਡੀਆ ਮੂਵਮੈਂਟ ਦੇ ਹਿੱਸੇ ਵਜੋਂ, ਫਿਟ ਇੰਡੀਆ ਯੂਥ ਕਲੱਬ ਦੇਸ਼ ਭਰ ਵਿੱਚ ਤੰਦਰੁਸਤੀ ਦੀ ਮਹੱਤਤਾ ਬਾਰੇ ਆਮ ਜਾਗਰੂਕਤਾ ਪੈਦਾ ਕਰਨ ਲਈ ਨੌਜਵਾਨਾਂ ਦੀ ਤਾਕਤ ਦਾ ਇਸਤੇਮਾਲ ਕਰਨ ਦੀ ਕੋਸ਼ਿਸ਼ ਕਰਦਾ ਹੈ।
ਫਿਟ ਇੰਡੀਆ ਯੂਥ ਕਲੱਬ ਵਿਲੱਖਣ ਢੰਗ ਨਾਲ ਤੰਦਰੁਸਤੀ ਅਤੇ ਸੰਕਲਪ ਨੂੰ ਆਪਸ ਵਿੱਚ ਜੋੜਦਾ ਹੈ ਜਿਸ ਨਾਲ ਸਕਾਉਟਸ ਅਤੇ ਗਾਈਡਸ, ਐੱਨਸੀਸੀ ਅਤੇ ਹੋਰ ਨੌਜਵਾਨ ਸੰਗਠਨਾਂ ਦੇ ਨਾਲ-ਨਾਲ ਨਹਿਰੂ ਯੁਵਾ ਕੇਂਦਰ ਸੰਗਠਨ ਅਤੇ ਰਾਸ਼ਟਰੀ ਸੇਵਾ ਯੋਜਨਾ ਦੇ 75 ਲੱਖ ਵਲੰਟੀਅਰ ਇੱਕ ਜ਼ਿਲ੍ਹਾ ਇਕਾਈ ਰਾਹੀਂ ਦੇਸ਼ ਦੇ ਹਰੇਕ ਬਲਾਕ ਵਿੱਚ ਫਿਟ ਇੰਡੀਆ ਯੂਥ ਕਲੱਬ ਵਜੋਂ ਰਜਿਸਟਰ ਹੋਣ ਲਈ ਇਕੱਠੇ ਹੋਣਗੇ ਅਤੇ ਕਲੱਬ ਦਾ ਹਰੇਕ ਮੈਂਬਰ ਕਮਿਊਨਿਟੀ ਦੇ ਲੋਕਾਂ ਨੂੰ ਆਪਣੇ ਰੋਜ਼ਾਨਾ ਦੀਆਂ ਗਤੀਵਿਧੀਆਂ ਵਿੱਚ 30 ਤੋਂ 60 ਮਿੰਟ ਲਈ ਤੰਦਰੁਸਤੀ ਦੀਆਂ ਗਤੀਵਿਧੀਆਂ ਵਿੱਚ ਸ਼ਾਮਲ ਹੋਣ ਲਈ ਪ੍ਰੇਰਿਤ ਕਰੇਗਾ। ਇਸ ਤੋਂ ਇਲਾਵਾ ਕਲੱਬ, ਸਕੂਲ ਅਤੇ ਸਥਾਨਕ ਸੰਸਥਾਵਾਂ ਨੂੰ ਹਰ ਤਿਮਾਹੀ ਵਿੱਚ ਕਮਿਊਨਿਟੀ ਤੰਦਰੁਸਤੀ ਪ੍ਰੋਗਰਾਮ ਕਰਵਾਉਣ ਲਈ ਉਤਸ਼ਾਹਿਤ ਕਰੇਗਾ।
ਇਸ ਪਹਿਲ ਦਾ ਜ਼ਿਕਰ ਕਰਦਿਆਂ ਸ਼੍ਰੀ ਰਿਜਿਜੂ ਨੇ ਕਿਹਾ, "ਸਿਰਫ ਇੱਕ ਫਿਟ ਨਾਗਰਿਕ ਹੀ ਆਪਣੇ ਦੇਸ਼ ਪ੍ਰਤੀ ਯੋਗਦਾਨ ਪਾ ਸਕਦਾ ਹੈ ਅਤੇ ਲੋੜ ਦੇ ਸਮੇਂ ਸਾਥੀ ਨਾਗਰਿਕਾਂ ਦੀ ਮਦਦ ਕਰ ਸਕਦਾ ਹੈ।" ਭਾਰਤ 130 ਕਰੋੜ ਲੋਕਾਂ ਦਾ ਦੇਸ਼ ਹੈ ਅਤੇ ਸਾਡੇ ਕੋਲ ਪਹਿਲਾਂ ਹੀ 75 ਲੱਖ ਵਲੰਟੀਅਰ ਹਨ ਅਤੇ ਜਲਦੀ ਹੀ ਇਹ ਗਿਣਤੀ 10 ਮਿਲੀਅਨ ਤੱਕ ਪਹੁੰਚ ਜਾਵੇਗੀ। ਮੈਨੂੰ ਯਕੀਨ ਹੈ ਕਿ ਇਹ ਇਕ ਕਰੋੜ ਵਲੰਟੀਅਰ ਦੇਸ਼ ਦੇ ਹਰ ਕੋਨੇ ਵਿੱਚ ਘੱਟੋ ਘੱਟ 30 ਕਰੋੜ ਭਾਰਤੀਆਂ ਨੂੰ ਨਿਯਮਿਤ ਤੰਦਰੁਸਤੀ ਦੀਆਂ ਗਤੀਵਿਧੀਆਂ ਕਰਨ ਲਈ ਪ੍ਰੇਰਿਤ ਕਰ ਸਕਦੇ ਹਨ। ਸਮੇਂ ਦੇ ਨਾਲ, ਵਲੰਟੀਅਰਾਂ ਅਤੇ ਫਿਟ ਇੰਡੀਆ ਮੂਵਮੈਂਟ ਲਈ ਪ੍ਰੇਰਿਤ ਹੋ ਸਕਣ ਵਾਲੇ ਲੋਕਾਂ ਦੀ ਗਿਣਤੀ ਵੀ ਵਧੇਗੀ ਅਤੇ ਜਲਦੀ ਹੀ ਅਸੀਂ ਹਰ ਭਾਰਤੀ ਤੱਕ ਵੀ ਪਹੁੰਚ ਸਕਾਂਗੇ।
'ਫਿਟ ਇੰਡੀਆ ਯੂਥ ਕਲੱਬਾਂ ਦੁਆਰਾ ਅਰੰਭ ਕੀਤੀ ਗਈ ਪਹਿਲ ਫਿਟ ਇੰਡੀਆ ਫ੍ਰੀਡਮ ਰਨ ਨੂੰ ਪ੍ਰਸਿੱਧ ਬਣਾਉਣਾ ਹੈ, ਜੋ 15 ਅਗਸਤ ਤੋਂ 2 ਅਕਤੂਬਰ ਤੱਕ ਚਲਦੀ ਹੈ ਅਤੇ ਇਹ ਇਕ ਵਿਲੱਖਣ ਸੰਕਲਪ ਹੈ ਜੋ ਭਾਗੀਦਾਰਾਂ ਨੂੰ ਓਨਾ ਦੀ ਰਫਤਾਰ ਅਤੇ ਸਥਾਨ 'ਤੇ ਦੌੜਨ ਦਾ ਅਤੇ ਦੌੜਨ ਦੇ ਆਪਣੇ ਰਸਤਿਆਂ ਦੀ ਖੁਦ ਯੋਜਨਾ ਬਣਾਉਣ ਦਾ ਮੌਕਾ ਦਿੰਦਾ ਹੈ। ਇਹ ਦੌੜ ਪਹਿਲਾਂ ਹੀ ਦੇਸ਼ ਭਰ ਵਿੱਚ ਪ੍ਰਸਿੱਧ ਹੋ ਚੁੱਕੀ ਹੈ ਅਤੇ ਨਾਮਵਰ ਅਥਲੀਟ, ਕਾਰਪੋਰੇਟ ਲੀਡਰ, ਫੌਜੀ, ਸਕੂਲੀ ਵਿਦਿਆਰਥੀ ਇਸ ਵਿੱਚ ਹਿੱਸਾ ਲੈਂਦੇ ਹਨ ਅਤੇ #Run4India ਅਤੇ #NewIndiaFitIndiaਨਾਲ ਸੁਤੰਤਰਤਾ ਦਿਵਸ ਦੌੜਾਂ ਦੀ ਤਸਵੀਰ ਅਤੇ ਵੀਡੀਓ ਪਾਉਂਦੇ ਹਨ।
ਫਿਟ ਇੰਡੀਆ ਮੂਵਮੈਂਟ29 ਅਗਸਤ ਨੂੰ ਇੱਕ ਸਾਲ ਪੂਰਾ ਕਰੇਗਾ। ਪਿਛਲੇ ਸਾਲ ਆਯੋਜਿਤ ਕੀਤੇ ਗਏ ਵੱਖ-ਵੱਖ ਸਮਾਰੋਹਾਂ ਦੀ ਤਰ੍ਹਾਂ, ਫਿਟ ਇੰਡੀਆ ਫ੍ਰੀਡਮ ਰਨ ਨੇ ਦੇਸ਼ ਦੇ ਹਰ ਵਰਗ ਨੂੰ ਆਕਰਸ਼ਤ ਕੀਤਾ ਹੈ। ਵੱਖ-ਵੱਖ ਸੰਸਥਾਵਾਂ ਜਿਵੇਂ ਸੀਆਈਐੱਸਐਫ, ਆਈਟੀਬੀਪੀ, ਬੀਐੱਸਐਫ, ਸੀਬੀਐੱਸਈ ਸਕੂਲ, ਸੀਆਈਸੀਐੱਸਈ ਸਕੂਲ, ਸਾਡੇ ਆਪਣੇ ਐੱਨਐੱਸਐੱਸ, ਐੱਨਵਾਈਕੇਐੱਸਵਲੰਟੀਅਰ, ਸਕਾਉਟਸ ਅਤੇ ਗਾਈਡਸ ਸਰਗਰਮ ਹਿੱਸਾ ਲੈ ਰਹੇ ਹਨ। ਅਸੀਂ ਮੁੱਲਾਂਕਣ ਕਰਾਂਗੇ ਕਿ ਕਿਸ ਬਲਾਕ, ਜ਼ਿਲ੍ਹਾ ਅਤੇ ਸ਼ਹਿਰ ਨੇ ਦੌੜ ਵਿੱਚ ਬਿਹਤਰੀਨ ਪ੍ਰਦਰਸ਼ਨ ਕੀਤਾ। ਇੱਕ ਟੀਚਾ ਨਿਰਧਾਰਿਤ ਕਰਨਾ ਅਤੇ ਇੱਕ ਰਾਸ਼ਟਰ ਵਜੋਂ ਆਪਣੇ ਪ੍ਰਦਰਸ਼ਨ ਦਾ ਮੁੱਲਾਂਕਣ ਕਰਨਾ ਮਹੱਤਵਪੂਰਨ ਹੈ।'
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 11 ਫਰਵਰੀ ਨੂੰ ਵੰਨ ਓਸ਼ਨ ਸਮਿਟ ਦੇ ਹਾਈ ਲੈਵਲ ਸੈੱਗਮੈਂਟ ਵਿੱਚ ਹਿੱਸਾ ਲੈਣਗੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ 11 ਫਰਵਰੀ ਨੂੰ ਦੁਪਹਿਰ ਕਰੀਬ 2:30 ਵਜੇ ਇੱਕ ਵੀਡੀਓ ਸੰਦੇਸ਼ ਦੇ ਜ਼ਰੀਏ ਵੰਨ ਓਸ਼ਨ ਸਮਿਟ ਦੇ ਹਾਈ ਲੈਵਲ ਸੈੱਗਮੈਂਟ ਨੂੰ ਸੰਬੋਧਨ ਕਰਨਗੇ। ਇਸ ਸਮਿਟ ਦੇ ਹਾਈ ਲੈਵਲ ਸੈੱਗਮੈਂਟ ਨੂੰ ਜਰਮਨੀ, ਯੂਨਾਇਟਿਡ ਕਿੰਗਡਮ, ਦੱਖਣ ਕੋਰੀਆ, ਜਪਾਨ, ਕੈਨੇਡਾ ਸਹਿਤ ਕਈ ਰਾਸ਼ਟਰਾਂ ਅਤੇ ਸਰਕਾਰਾਂ ਦੇ ਪ੍ਰਮੁੱਖ ਵੀ ਸੰਬੋਧਨ ਕਰਨਗੇ।
ਵੰਨ ਓਸ਼ਨ ਸਮਿਟ ਦਾ ਆਯੋਜਨ ਫਰਾਂਸ ਦੁਆਰਾ ਸੰਯੁਕਤ ਰਾਸ਼ਟਰ ਅਤੇ ਵਿਸ਼ਵ ਬੈਂਕ ਦੇ ਸਹਿਯੋਗ ਨਾਲ ਫਰਾਂਸ ਦੇ ਬ੍ਰੈਸਟ ਵਿੱਚ 9-11 ਫਰਵਰੀ ਦੇ ਦੌਰਾਨ ਕੀਤਾ ਜਾ ਰਿਹਾ ਹੈ। ਇਸ ਸਮਿਟ ਦਾ ਉਦੇਸ਼ ਇੰਟਰਨੈਸ਼ਨਲ ਕਮਿਊਨਿਟੀ ਨੂੰ ਤੰਦਰੁਸਤ ਅਤੇ ਟਿਕਾਊ ਸਮੁੰਦਰੀ ਈਕੋਸਿਸਟਮ ਨੂੰ ਸੁਰੱਖਿਅਤ ਰੱਖਣ ਅਤੇ ਸਮਰਥਨ ਕਰਨ ਦੀ ਦਿਸ਼ਾ ਵਿੱਚ ਠੋਸ ਕਾਰਵਾਈ ਕਰਨ ਦੇ ਲਈ ਲਾਮਬੰਦ ਕਰਨਾ ਹੈ।
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਗੋਆ ਮਾਈਗੌਵ ਨਾਗਰਿਕ ਭਾਗੀਦਾਰੀ ਵਿੱਚ ਸ਼ਾਮਲ ਹੋਇਆ ; 12 ਰਾਜ ਪਹਿਲਾਂ ਹੀ ਮਾਈਗੌਵ ਪਲੇਟਫਾਰਮ ਸ਼ੁਰੂ ਕਰ ਚੁਕੇ ਹਨ
ਗੋਆ ਦੇ ਮੁੱਖਮੰਤਰੀ ਨੇ ਭਾਗੀਦਾਰੀ ਯੁਕਤ ਪ੍ਰਸ਼ਾਸਨ ਅਤੇ ਨੀਤੀ ਨਿਰਧਾਰਨ ਨੂੰ ਉਤਸਾਹਿਤ ਕਰਨ ਲਈ
ਮਾਈਗੌਵ ਨਾਗਰਿਕ ਭਾਗੀਦਾਰੀ ਮੰਚ ਦੀ ਸ਼ੁਰੂਆਤ ਕੀਤੀ
ਸਰਕਾਰ ਨਾਲ ਵਿਚਾਰਾਂ ਅਤੇ ਸੁਝਾਵਾਂ ਨੂੰ ਸਾਂਝਾ ਕਰਨ ਲਈ ਨਾਗਰਿਕ www.goa.mygov.in ਤੇ ਰਜਿਸਟਰੇਸ਼ਨ ਕਰ ਸਕਦੇ ਹਨ
ਗੋਆ ਦੇ ਮੁੱਖਮੰਤਰੀ ਡਾਕਟਰ ਪ੍ਰਮੋਦ ਸਾਵੰਤ ਨੇ 4 ਅਗਸਤ 2020 ਨੂੰ ਇੱਕ ਔਨਲਾਈਨ ਪਰੋਰਾਮ ਦੌਰਾਨ ਮਾਈਗੌਵ ਗੋਆ ਪੋਰਟਲ ਲਾਂਚ ਕੀਤਾ। ਸਹਿਭਾਗੀ ਪ੍ਰਸ਼ਾਸਨ ਨੂੰ ਸਮਰੱਥ ਤੇ ਮਜਬੂਤ ਬਣਾਉਣ ਲਈ ਗੋਆ ਨੇ ਮਾਈਗੌਵ ਨਾਗਰਿਕ ਭਾਗੀਦਾਰੀ ਮੰਚ ਦੀ ਸ਼ੁਰੂਆਤ ਕੀਤੀ। ਪੋਰਟਲ ਨੂੰ ਸ਼ੁਰੂ ਕਰਨ ਮੌਕੇ ਉਨ੍ਹਾਂ ਕਿਹਾ ਕਿ "ਮਾਈਗੌਵ ਗੋਆ ਪੋਰਟਲ ਸ਼ਾਸਨ ਪ੍ਰਕ੍ਰਿਆ ਵਿੱਚ ਜਨਤਾ ਦੀ ਭਾਗੀਦਾਰੀ ਨੂੰ ਮਜਬੂਤ ਕਰਨ ਲਈ ਇੱਕ ਲੰਮਾ ਰਸਤਾ ਤੈਅ ਕਰੇਗਾ ਅਤੇ ਰਾਜ ਨੂੰ ਦੇਸ਼ ਦੇ ਲੋਕਾਂ ਨਾਲ ਜੁੜਨ ਦੀ ਸਹੂਲਤ ਦੇਵੇਗਾ। ਇਸ ਨਾਲ ਨਾਗਰਿਕਾਂ ਨੂੰ ਵੱਖ ਵੱਖ ਮੰਚਾਂ ਵਿੱਚ ਹਿੱਸਾ ਲੈਣ ਅਤੇ ਸਰਕਾਰੀ ਨੀਤੀਆਂ/ਯੋਜਨਾਵਾਂ ਤੇ ਆਪਣੇ ਵਿਚਾਰ/ਇਨਪੁੱਟ ਦੇਣ ਦਾ ਮੌਕਾ ਮਿਲੇਗਾ।"
ਮਾਈਗੌਵ  ਭਾਰਤ ਸਰਕਾਰ ਦਾ ਨਾਗਰਿਕ ਭਾਗੀਦਾਰੀ ਅਤੇ ਲੋਕਾਂ ਦੇ ਵਿਚਾਰ ਜਾਣਨ  ਦਾ ਮੰਚ ਹੈ। ਇਸਦਾ ਉੱਦੇਸ਼ ਸ਼ਾਸਨ ਅਤੇ ਨੀਤੀ ਨਿਰਧਾਰਨ ਵਿੱਚ ਨਾਗਰਿਕਾਂ ਦੀ ਸਰਗਰਮ ਭਾਗੀਦਾਰੀ ਨੂੰ ਹੁਲਾਰਾ ਦੇਣਾ ਹੈ। 26 ਜੁਲਾਈ 2014 ਨੂੰ ਆਪਣੀ ਸ਼ੁਰੂਆਤ ਤੋਂ ਬਾਅਦ ਮਾਈਗੌਵ ਨੇ ਇੰਟਰਨੇਟ, ਮੋਬਾਈਲ ਐਪ, ਆਈਵੀਆਰਐਸ, ਐਸਐਮਐਸ ਅਤੇ ਆਊਟਬਾਊਂਡ ਡਾਇਲਿੰਗ ਦਾ ਉਪਯੋਗ ਕਰਦਿਆਂ ਚਰਚਾ, ਕੰਮਕਾਜ, ਨਵਾਚਾਰ ਦੀਆਂ ਚੁਣੌਤੀਆਂ, ਜਨਮਤ ਸੰਗ੍ਰਹਿ, ਸਰਵੇਖਣ, ਬਲਾੱਗ, ਵਾਰਤਾ, ਕੁਇਜ਼ ਆਦਿ ਦੀਆਂ ਵੱਖ ਵੱਖ ਵਿਧੀਆਂ ਨੂੰ ਅਪਣਾਇਆ ਹੈ।
ਮਾਈਗੌਵ ਦਾ ਉਪਯੋਗ ਕਰਨ ਵਾਲੇ ਲੋਕਾਂ ਦੀ ਗਿਣਤੀ 1.25 ਕਰੋੜ ਤੋਂ ਉਪਰ ਹੋ ਗਈ ਹੈ ਅਤੇ ਲੱਖਾਂ ਨਾਗਰਿਕ ਮਾਈਗੌਵ ਦੇ ਸੋਸ਼ਲ ਮੀਡੀਆ ਪਲੇਟਫਾਰਮ, ਜਿਵੇਂ ਕਿ ਇੰਸਟਾਗ੍ਰਾਮ, ਫੇਸਬੁੱਕ, ਯੂ-ਟਿਊਬ, ਲਿੰਕਡਇਨ ਅਤੇ ਟਵਿੱਟਰ ਨਾਲ ਜੁੜੇ ਹੋਏ ਹਨ। ਨਵੇਂ ਯੁਗ ਦੇ ਐਪ ਜਿਵੇਂ ਕਿ ਸ਼ੇਅਰਚੈਟ ਅਤੇ ਰੋਪੋਸੋ ਉਪਰ ਵੀ ਮਾਈਗੌਵ ਨੇ ਹੁਣੇ ਜਿਹੇ ਆਪਣੇ ਚੈਨਲ ਸ਼ੁਰੂ ਕੀਤੇ ਹਨ। ਮਾਈਗੌਵ ਦੇ ਵਾਟਸਐਪ ਤੇ ਹੈਲਪ ਡੈਸਕ ਅਤੇ ਟੈਲੀਗਰਾਮ ਉਪਰ ਨਿਊਜਡੈਸਕ ਨੇ ਕੋਵਿਡ -19 ਤੇ ਸਰਕਾਰ ਨਾਲ ਲੋਕਾਂ ਦੇ ਸੰਵਾਦ ਨੂੰ ਬਹੁਤ ਵਧਾ ਦਿੱਤਾ ਹੈ।
ਰਾਜ ਪੱਧਰ ਦੇ ਪ੍ਰੋਗਰਾਮਾਂ ਨਾਲ ਨਾਗਰਿਕਾਂ ਨੂੰ ਜੋੜਨ ਲਈ ਮਾਈਗੌਵ ਵਿੱਚ ਸਾਫ਼ਟਵੇਅਰ -ਐਜ -ਏ ਸਰਵਿਸ  ਮੋਡ ਦਾ ਉਪਯੋਗ ਕੀਤਾ ਗਿਆ ਹੈ। 12 ਰਾਜ ਪਹਿਲਾਂ ਹੀ ਆਪਣੇ ਮਾਈਗੌਵ ਪਲੇਟਫਾਰਮ ਸ਼ੁਰੂ ਕਰ ਚੁਕੇ ਹਨ। ਇਹ ਰਾਜ ਮਹਾਰਾਸ਼ਟਰ, ਹਰਿਆਣਾ, ਮੱਧ ਪ੍ਰਦੇਸ਼, ਆਸਾਮ, ਅਰੁਣਾਚਲ ਪ੍ਰਦੇਸ਼, ਮਣੀਪੁਰ, ਤ੍ਰਿਪੁਰਾ, ਛੱਤੀਸਗੜ੍ਹ, ਝਾਰਖੰਡ, ਨਾਗਾਲੈਂਡ, ਹਿਮਾਚਲ ਪ੍ਰਦੇਸ਼ ਅਤੇ ਉੱਤਰਾਖੰਡ ਹਨ। ਮਾਈਗੌਵ ਟੀਮ ਅਤੇ ਸੰਬੰਧਤ ਸਰਕਾਰ ਦੇ ਨਿਰੰਤਰ ਯਤਨਾਂ ਸਦਕਾ ਇਹ ਪ੍ਰੋਗਰਾਮ ਬਹੁਤ ਕਾਮਯਾਬ ਰਿਹਾ ਹੈ ਅਤੇ ਕੁਸ਼ਲਤਾ ਨਾਲ ਆਪਣੇ ਉੱਦੇਸ਼ ਨੂੰ ਪ੍ਰਾਪਤ ਕਰਨ ਦੇ ਸਮਰੱਥ ਹੈ।
ਗੋਆ ਸਰਕਾਰ ਦੀ ਸੂਚਨਾ ਟੈਕਨਾਲੋਜੀ ਮੰਤਰੀ ਸ਼੍ਰੀਮਤੀ ਜੇਨਿਫਰ ਮੋਨਸੇਰੇਟ ਨੇ ਮਾਈਗੌਵ ਗੋਆ ਤੇ ਆਪਣੇ ਵਿਚਾਰ ਵਿਅਕਤ ਕੀਤੇ ਅਤੇ ਕਿਹਾ ਕਿ ਮਾਈਗੌਵ ਗੋਆ ਪੋਰਟਲ, ਰਾਜ ਦੇ ਲੋਕਾਂ ਨੂੰ ਵੱਖ ਵੱਖ ਨੀਤੀਆਂ, ਪ੍ਰੋਗਰਾਮਾਂ ਅਤੇ ਯੋਜਨਾਵਾਂ ਨਾਲ ਸੰਬੰਧਤ ਆਪਣੇ ਵਿਚਾਰ ਤੇ ਸੁਝਾਅ ਸਰਕਾਰ ਨਾਲ ਸਾਂਝਾ ਕਰਨ ਲਈ ਉਤਸਾਹਤ ਕਰੇਗਾ। ਮਾਈਗੌਵ ਇੰਡੀਆ ਦੇ ਸੀ ਈ ਓ ਸ਼੍ਰੀ ਅਭਿਸ਼ੇਕ ਸਿੰਘ ਨੇ ਦੱਸਿਆ ਕਿ ਕਿਵੇਂ ਮਾਈਗੌਵ ਸ਼ਾਸਨ ਅਤੇ ਵਿਕਾਸ ਵਿੱਚ ਨਾਗਰਿਕਾਂ ਦੀ ਸਰਗਰਮ ਭਾਗੀਦਾਰੀ ਨੂੰ ਉਤਸ਼ਾਹਤ ਕਰਨ ਵਾਲਾ ਇੱਕ ਮਨਪਸੰਦ ਮੰਚ ਬਣ ਗਿਆ ਹੈ।
ਨਾਗਰਿਕ www.goa.mygov.in ਤੇ ਆਪਣਾ ਨਾਂਅ ਦਰਜ ਕਰਾ ਸਕਦੇ ਹਨ ਤੇ ਸਰਕਾਰ ਨਾਲ ਆਪਣੀ ਰਾਇ, ਵਿਚਾਰ ਤੇ ਸੁਝਾਅ ਸਾਂਝਾ ਕਰ ਸਕਦੇ ਹਨ।
ਐਮ ਜੀ/ਏ ਐਮ /ਜੇ ਕੇ /ਡੀ ਸੀ
(Visitor Counter : 100
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾ ਸ਼ਿਵਰਾਤ੍ਰੀ ‘ਤੇ ਕਾਸ਼ੀ ਦੀਆਂ ਤਸਵੀਰਾਂ ਸਾਂਝੀਆਂ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਾਸ਼ੀ ਵਿੱਚ ਮਹਾ ਸ਼ਿਵਰਾਤ੍ਰੀ ਦੇ ਜਸ਼ਨ ਦੀਆਂ ਝਲਕੀਆਂ ਸਾਂਝੀਆਂ ਕੀਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਮਹਾ ਸ਼ਿਵਰਾਤ੍ਰੀ ਦੇ ਪਾਵਨ-ਪੁਨੀਤ ਅਵਸਰ ‘ਤੇ ਸ਼ਿਵਭਗਤੀ ਵਿੱਚ ਲੀਨ ਕਾਸ਼ੀ... ਜੈ ਬਾਬਾ ਵਿਸ਼ਵਨਾਥ!”